**ผลการประชุมคณะรัฐมนตรี**

**ครั้งที่ 22/2559 วันอังคารที่ 31 พฤษภาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **310559****เรื่อง** **:** การลดหย่อนค่าธรรมเนียมในการจดทะเบียนสิทธิและนิติกรรมในการปฏิรูปที่ดินเพื่อเกษตรกรรม**สารัตถะ :** กษ. เสนอ ครม. พิจารณาให้ความเห็นชอบให้ขยายระยะเวลาการลดหย่อนค่าธรรมเนียมในการจดทะเบียนสิทธิและนิติกรรมในการปฏิรูปที่ดินเพื่อเกษตรกรรม ตามอัตราการเรียกเก็บค่าจดทะเบียนสิทธิและนิติกรรมให้เหลือในอัตราร้อยละ 0.01 ตามราคาประเมินทุนทรัพย์ออกไปจนถึงวันที่ 31 ธ.ค. 2561 ตามที่ระบุไว้ในร่างประกาศกระทรวงมหาดไทย เรื่อง หลักเกณฑ์การลดหย่อนค่าธรรมเนียมจดทะเบียนสิทธิและนิติกรรมเป็นพิเศษตามประมวลกฎหมายที่ดินสำหรับกรณีการโอนอสังหาริมทรัพย์ในการปฏิรูปที่ดินเพื่อเกษตรกรรมโดยมีรายละเอียดสรุปได้ ดังนี้1. ครม. ได้มีมติเมื่อวันที่ 24 ม.ค. 2549 เห็นชอบให้มีการปรับลดหรือลดหย่อนค่าธรรมเนียมในการจดทะเบียนสิทธิและนิติกรรมในการปฏิรูปที่ดินเพื่อเกษตรกรรมตามอัตราการเรียกเก็บค่าจดทะเบียนสิทธิและนิติกรรม ให้เหลือในอัตราร้อยละ 0.01 ตามราคาประเมินทุนทรัพย์ ตามที่ กษ. เสนอ2. ครม. ได้มีมติเมื่อวันที่ 24 พ.ย. 2552 เห็นชอบให้การลดหย่อนค่าธรรมเนียมในการจดทะเบียนสิทธิและนิติกรรมในการปฏิรูปที่ดินเพื่อเกษตรกรรมตามอัตราการเรียกเก็บค่าจดทะเบียนสิทธิและนิติกรรม ให้เหลือในอัตราร้อยละ 0.01 ตามราคาประเมินทุนทรัพย์ออกไปจนถึงวันที่ 31 ธ.ค. 2555 ตามที่ระบุไว้ในร่างประกาศกระทรวงมหาดไทย เรื่อง หลักเกณฑ์การลดหย่อนค่าธรรมเนียมจดทะเบียนสิทธิและนิติกรรมเป็นพิเศษตามประมวลกฎหมายที่ดินสำหรับกรณีการโอนอสังหาริมทรัพย์ในการปฏิรูปที่ดินเพื่อเกษตรกรรม ตามที่ กษ. เสนอ3. ครม. ได้มีมติเมื่อวันที่ 12 ก.พ. 2556 ดังนี้ 3.1 เห็นชอบให้ขยายระยะเวลาการลดหย่อนค่าธรรมเนียมในการจดทะเบียนสิทธิและนิติกรรมในการปฏิรูปที่ดินเพื่อเกษตรกรรม ตามอัตราการเรียกเก็บค่าจดทะเบียนสิทธิและนิติกรรมให้เหลือในอัตราร้อยละ 0.01 ตามราคาประเมินทุนทรัพย์ออกไปจนถึงวันที่ 31 ธ.ค. 2558 ตามที่ระบุไว้ในร่างประกาศกระทรวงมหาดไทย เรื่องหลักเกณฑ์การลดหย่อนค่าธรรมเนียมจดทะเบียนสิทธิและนิติกรรมเป็นพิเศษตามประมวลกฎหมายที่ดินสำหรับกรณีการโอนอสังหาริมทรัพย์ในการปฏิรูปที่ดินเพื่อเกษตรกรรม ตามที่ กษ. เสนอ 3.2 ให้ กษ. และสำนักงานการปฏิรูปที่ดินเพื่อเกษตรกรรม (ส.ป.ก.) รับความเห็นของ สศช. ที่เห็นควรเร่งพิจารณาถึงการกำหนดมาตรการการถาวรเพื่อให้สามารถดำเนินการลดหย่อนค่าธรรมเนียมในการจดทะเบียนสิทธิและนิติกรรมในการปฏิรูปที่ดินเพื่อเกษตรกรรมในระยะยาว โดยเร่งดำเนินการแก้ไขกฎหมายที่เกี่ยวข้องให้สอดคล้องกับการปฏิบัติงานและสามารถใช้เป็นแนวทางปฏิบัติได้ก่อนที่จะครบกำหนดเวลาระบุในการประกาศกระทรวงมหาดไทยที่จะขยายออกไป ไปพิจารณาดำเนินการต่อไปด้วย4. มท. ได้ออกประกาศกระทรวงมหาดไทย เรื่อง หลักเกณฑ์การลดหย่อนค่าธรรมเนียมจดทะเบียนสิทธิและนิติกรรมเป็นพิเศษตามประมวลกฎหมายที่ดิน สำหรับกรณีการโอนอสังหาริมทรัพย์ในการปฏิรูปที่ดินเพื่อเกษตรกรรม ลงวันที่ 30 เม.ย. 2556 โดยมีกำหนดระยะเวลาใช้บังคับถึงวันที่ 31 ธ.ค. 25585. ส.ป.ก. ได้ดำเนินการโอนกรรมสิทธิ์ให้เกษตรกรที่ชำระค่าเช่าซื้อครบถ้วนตามสัญญาไปแล้ว จำนวน 5,905 ราย และยังเหลือที่ยังไม่ได้โอนกรรมสิทธิ์อีกจำนวน 12,349 ราย6. กษ. รายงานว่า สืบเนื่องจากมติ ครม. เมื่อวันที่ 12 ก.พ. 2556 ได้มีข้อกำหนดในเรื่องระยะเวลาการลดหย่อนค่าธรรมเนียมฯ **แต่ในการปฏิบัติ**การดำเนินการของ ส.ป.ก. **จำเป็นต้องนำการลดหย่อนค่าธรรมเนียมฯ ใช้เป็นการถาวร** เนื่องจากเมื่อเกษตรกรเช่าซื้อที่ดินกับ ส.ป.ก. สัญญาเช่าซื้อที่ดินที่ ส.ป.ก. ทำกับเกษตรกรเป็นสัญญาระยะยาวซึ่งมีระยะเวลาครบกำหนดตามสัญญา 5 – 10 ปี และมีการทำสัญญาเช่าซื้อให้กับเกษตรกรอย่างต่อเนื่อง จึงไม่สามารถจะดำเนินการโอนกรรมสิทธิ์ให้เกษตรกรที่ทำสัญญาเช่าซื้อไว้กับ ส.ป.ก. ได้ทั้งหมดทันตามระยะเวลาของประกาศกระทรวงมหาดไทย ซึ่งเมื่อพ้นกำหนดระยะเวลาดังกล่าวจะมีเกษตรกรอีกจำนวนมากที่ทำสัญญาเช่าซื้อกับ ส.ป.ก. แต่ยังไม่ได้โอนกรรมสิทธิ์ ทั้งที่ชำระค่าเช่าซื้อครบแล้วและที่อยู่ระหว่างการเช่าซื้อซึ่งใกล้จะครบกำหนดตามสัญญารวมทั้งที่ชำระค่าเช่าซื้อครบถ้วนแล้วแต่ยังไม่พร้อมที่จะได้รับโอนกรรมสิทธิ์ เนื่องจากการที่จะต้องชำระค่าธรรมเนียมฯ ในอัตราร้อยละ 1 ตามราคาประเมินทุนทรัพย์ในปีที่ได้จดทะเบียนโอนกรรมสิทธิ์โดยค่าธรรมเนียมฯ จะคิดจากราคาประเมินที่ดินของกรมธนารักษ์ ซึ่งราคาประเมินที่ดินจะสูงกว่าราคาที่ดินที่ ส.ป.ก. จัดให้เกษตรกรเช่าซื้อ มีผลให้เกษตรกรต้องเสียค่าใช้จ่ายในการโอนกรรมสิทธิ์ในอัตราที่สูง ภาระในการชำระค่าธรรมเนียมฯ จึงตกกับเกษตรกรซึ่งส่วนใหญ่มีฐานะยากจนที่ไม่สามารถชำระค่าเช่าซื้อให้ครบตามสัญญาได้ทันภายในวันที่ 31 ธ.ค. 2558 นอกจากนี้ ส.ป.ก. ยังมีแผนงานและภารกิจในการจัดหาที่ดิน เพื่อนำมาจัดให้เกษตรกรผู้ซึ่งไม่มีที่ดินทำกินโดยวิธีการจัดซื้อจากบุคคลทั่วไป เนื่องจากในปัจจุบันมีเกษตรกรขึ้นทะเบียนขอที่ดินทำกินจาก ส.ป.ก. มีจำนวนประมาณ 380,000 ราย และเพิ่มขึ้นทุกปี ประกอบกับที่ดินที่ ส.ป.ก. มีอยู่ไม่เพียงพอต่อความต้องการซึ่งมาตรการการลดหย่อนค่าธรรมเนียมฯ นอกจากเป็นการลดภาระการชำระค่าธรรมเนียมแล้ว ยังเป็นสิ่งจูงใจให้เจ้าของที่ดินนำที่ดินมาขายให้กับ ส.ป.ก. ซึ่งจะเป็นการสนับสนุนให้การดำเนินการปฏิรูปที่ดินบรรลุวัตถุประสงค์มากยิ่งขึ้น7. ส.ป.ก. ได้จัดให้มีการประชุมระหว่าง ส.ป.ก. กับหน่วยงานที่เกี่ยวข้อง ได้แก่ กรมที่ดิน กรมธนารักษ์ สำนักงานเศรษฐกิจการคลัง สำนักงานคณะกรรมการพัฒนาการเศรษฐกิจและสังคมแห่งชาติ กรมส่งเสริมการปกครองท้องถิ่น ซึ่งที่ประชุมมีมติเมื่อวันที่ 23 พ.ย. 2558 เห็นชอบให้ ส.ป.ก. เสนอ ครม. พิจารณาขอลดหย่อนค่าธรรมเนียมฯ ตามอัตราการเรียกเก็บค่าจดทะเบียนสิทธิและนิติกรรมให้เหลือในอัตราร้อยละ 0.01 ตามราคาประเมินทุนทรัพย์ ออกไปอีกจนถึงวันที่ 31 ธ.ค. 2561 ซึ่งกรมที่ดินได้ดำเนินการยกร่างประกาศกระทรวงมหาดไทย เรื่อง หลักเกณฑ์การลดหย่อนค่าธรรมเนียมจดทะเบียนสิทธิและนิติกรรมเป็นพิเศษ ตามประมวลกฎหมายที่ดิน สำหรับกรณีการโอนอสังหาริมทรัพย์ในการปฏิรูปที่ดินเพื่อเกษตรกรรม โดยมีกำหนดระยะเวลาใช้บังคับถึงวันที่ 31 ธ.ค. พ.ศ. 2561 เป็นที่เรียบร้อยแล้ว8. ครม. เคยได้พิจารณาจากจำนวนที่ดินเอกชนทั้งหมดที่ ส.ป.ก. มีอยู่จำนวนประมาณ 4.89 แสนไร่ คิดเป็นเงินขั้นต่ำที่รัฐจะสูญเสียรายได้ประมาณ 398 ล้านบาท โดยจากการตรวจสอบข้อมูลรายละเอียดการจัดที่ดินให้เกษตรกรตามสัญญาเช่าซื้อที่ดิน ปรากฏข้อมูลว่า ณ วันที่ 30 ม.ค. 2559 ส.ป.ก. ได้ทำสัญญาเช่าซื้อกับเกษตรกร จำนวนทั้งหมด 17,008 ราย เนื้อที่ประมาณ 286,558 – 3 – 46.01 ไร่ มูลค่าที่ดิน 1,679,815,775.12 บาท โอนกรรมสิทธิ์ไปแล้วเป็นจำนวน 6,146 ราย เนื้อที่ประมาณ 106,988 – 1 – 0.45 ไร่มูลค่าที่ดิน 284,128,436.26 บาท มีสัญญาคงเหลือ 10,862 ราย เนื้อที่ประมาณ 179,570 – 2 – 45.56 ไร่ มูลค่าที่ดิน 1,395,687,338.86 บาท โดยมีเกษตรกรที่ชำระค่าเช่าซื้อครบถ้วนและจะต้องดำเนินการโอนกรรมสิทธิ์ จำนวนประมาณ 5,305 ราย เนื้อที่ประมาณ 83,135 – 0 – 48.14 ไร่ มูลค่าที่ดิน 284,490,013.54 บาท ซึ่งเมื่อพิจารณาจำนวนเกษตรกรกับจำนวนที่ดินที่ได้โอนกรรมสิทธิ์ไปแล้ว และจำนวนเกษตรกรกับจำนวนที่ดินที่ยังไม่ได้โอนกรรมสิทธิ์เปรียบเทียบกับจำนวนที่ดินทั้งหมดที่ ส.ป.ก. มีอยู่กับวงเงินขั้นต่ำที่รัฐจะสูญเสียรายได้หากมีการลดหย่อนค่าธรรมเนียมฯ ต่อไปอีก ก็ยังอยู่ในวงเงินขั้นต่ำที่รัฐจะสูญเสียรายได้ที่ ครม. เคยได้พิจารณาไว้ ซึ่งรายได้ที่รัฐสูญเสียดังกล่าวก็กลับมายังตัวเกษตรกร9. ส.ป.ก. ได้กำหนดมาตรการถาวรให้สามารถดำเนินการลดหย่อนค่าธรรมเนียมฯ ในระยะยาว โดยได้เสนอแก้ไขเพิ่มเติมพระราชบัญญัติการปฏิรูปที่ดินเพื่อเกษตรกรรม พ.ศ. 2518 มาตรา 38 ให้ ส.ป.ก. และคู่สัญญาที่ทำนิติกรรมกับ ส.ป.ก. ได้รับยกเว้นภาษีอากรและค่าธรรมเนียมในการจดทะเบียน ซึ่งขณะนี้ร่างพระราชบัญญัติดังกล่าวอยู่ระหว่างการพิจารณาแก้ไขเพื่อนำเสนอ รมว.กษ. พิจารณา**มติ ครม. :** เห็นชอบตามที่ กษ. เสนอ ทั้งนี้ ให้ กษ. รับความเห็นของ สศช. ไปพิจารณาต่อไปด้วย | **หน่วยงานที่รับผิดชอบ** : กษ. (ส.ป.ก.)**ประโยชน์ที่ได้รับ :** เพื่อเป็นการลดภาระในเรื่องค่าธรรมเนียมฯ ให้กับเกษตรกรที่ยังมิได้โอนกรรมสิทธิ์ และสนับสนุนการดำเนินงานปฏิรูปที่ดินให้สามารถสนองแนวนโยบายรัฐบาลในการแก้ไขปัญหาที่ดินทำกินของเกษตรกรอย่างมีประสิทธิภาพ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 22/2559 วันอังคารที่ 31 พฤษภาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **310559****เรื่อง** **:** ขอเงินงบกลางช่วยเหลือเกษตรกรผู้ประสบภัยฝนแล้งด้านพืช (ช่วงภัยเดือนพฤษภาคม ถึงเดือนกันยายน 2558)**สารัตถะ :** กษ. เสนอ ครม. พิจารณาขอเงินงบกลางช่วยเหลือเกษตรกรผู้ประสบภัยฝนแล้งด้านพืช (ช่วงภัยเดือนพฤษภาคม ถึงเดือนกันยายน 2558)โดยมีรายละเอียดสรุปได้ ดังนี้1. กษ. โดย กสก. ได้เสนอขอรับการสนับสนุนเงินงบกลางเพื่อช่วยเหลือเกษตรกรที่ประสบภัยฝนแล้งด้านพืช 1 ชนิดภัย คือ ภัยฝนแล้ง ในเขตพื้นที่ 2 จังหวัด ได้แก่ จังหวัดน่าน และเพชรบูรณ์ เกษตรกร จำนวน 14,413 ราย วงเงินขอรับความช่วยเหลือ 217,522,926 บาท ดังนี้

|  |  |  |  |  |  |  |
| --- | --- | --- | --- | --- | --- | --- |
| - จังหวัดน่าน | เกษตรกร | 2,778 | ราย | วงเงิน | 27,416,096.75 | บาท |
| - จังหวัดเพชรบูรณ์ | เกษตรกร | 11,635 | ราย | วงเงิน | 190,106,828.73 | บาท |
| **รวมทั้งสิ้น** | **เกษตรกร** | **14,413** | **ราย** | **วงเงิน** | **217,522,925.48** | **บาท** |

2. กษ. ได้เสนอเรื่อง การขอเงินงบกลางฯ เพื่อช่วยเหลือเกษตรกรผู้ประสบภัย ฝนแล้งของจังหวัดน่านและเพชรบูรณ์ เพื่อนำเสนอสำนักงบประมาณเพื่อนำเรียนนายกรัฐมนตรีพิจารณาให้ความเห็นชอบก่อนนำเสนอ ครม. (ตามแนวทางการเสนอเรื่องงบประมาณต่อคณะรัฐมนตรี เมื่อวันที่ 12 พฤษภาคม 2558 หนังสือด่วนที่สุดที่ นร 0505/ว108 ลงวันที่ 15 พฤษภาคม 2558) และนายกรัฐมนตรีได้มีบัญชาเห็นชอบในหลักการให้ กษ. ใช้จ่ายงบประมาณรายจ่ายประจำปีงบประมาณ พ.ศ. 2559 งบกลาง รายการเงินสำรองจ่ายเพื่อกรณีฉุกเฉินหรือจำเป็นในวงเงิน 217,522,926 บาท เพื่อช่วยเหลือเกษตรกรผู้ประสบภัยฝนแล้ง ดังกล่าว (ตามหนังสือสำนักงบประมาณ ด่วนที่สุด ที่ นร 0706/18030 ลงวันที่ 26 เมษายน 2559 )3. กษ. ได้เสนอเรื่องการขอเงินงบกลางดังกล่าว ต่อรองนายกรัฐมนตรี (นายสมคิด จาตุศรีพิทักษ์) กำกับการบริหารราชการ กษ. และได้เห็นชอบให้นำเรื่องดังกล่าวเสนอ ครม. (ตามหนังสือ ที่ นร 0405(ลร.5) 535/2559 ลงวันที่ 23 พฤษภาคม 2559) 4. กษ. ได้มีหนังสือด่วนที่สุด ที่ กษ 0212/2872 ลงวันที่ 24 พฤษภาคม 2559 เสนอเรื่องขอเงินงบกลางช่วยเหลือเกษตรกรผู้ประสบภัยฝนแล้ง (ช่วงภัยเดือนพฤษภาคม ถึงเดือนกันยายน 2558) ต่อเลขาธิการคณะรัฐมนตรีเพื่อนำเสนอคณะรัฐมนตรีพิจารณา**มติ ครม. :** อนุมัติตามที่ กษ. เสนอ และให้ กษ. รับความเห็นของ สศช. ไปพิจารณาดำเนินการต่อไปด้วย | **หน่วยงานที่รับผิดชอบ** : กษ. (สผง.สป.กษ.)**ประโยชน์ที่ได้รับ :** เพื่อให้เกษตรกรที่ได้รับผลกระทบจากภัยธรรมชาติดังกล่าว ได้รับการช่วยเหลือและบรรเทาความเดือดร้อน เพื่อสามารถประกอบอาชีพและสร้างรายได้ในการดำรงชีวิตต่อไปได้โดยเร็ว**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 22/2559 วันอังคารที่ 31 พฤษภาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **310559****เรื่อง** **:** ขออนุมัติขยายระยะเวลาดำเนินโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้ง ปี 2558/59 ภายใต้มาตรการที่ 1 การส่งเสริมความรู้และสนับสนุนปัจจัยการผลิต เพื่อลดรายจ่ายในครัวเรือน**สารัตถะ :** กษ. เสนอ ครม. ขออนุมัติขยายระยะเวลาดำเนินโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้ง ปี 2558/59 ภายใต้มาตรการที่ 1 การส่งเสริมความรู้และสนับสนุนปัจจัยการผลิตเพื่อลดรายจ่ายในครัวเรือน กิจกรรมสร้างรายได้จากปศุสัตว์และประมงในฤดูแล้ง จากสิ้นสุดโครงการภายในวันที่ 30 เมษายน 2559 เป็นสิ้นสุดโครงการภายในวันที่ 30 มิถุนายน 2559โดยมีรายละเอียดสรุปได้ ดังนี้1. ผลการดำเนินงานตามมาตรการที่ 1 การส่งเสริมความรู้และสนับสนุนปัจจัยการผลิตเพื่อลดรายจ่ายในครัวเรือน

|  |  |  |  |
| --- | --- | --- | --- |
| กิจกรรม | เป้าหมาย(ราย) | ผลการดำเนินการ (ราย) ข้อมูล ณ วันที่ 30 เม.ย. 59 | ผลการดำเนินการ (ราย) ข้อมูล ณ วันที่ 23 พ.ค. 59 |
| มอบปัจจัยการผลิต | ฝึกอบรม | มอบปัจจัยการผลิต | ฝึกอบรม |
| 1. การสร้างรายได้จากพืชทดแทนนาปรัง | 153,552 | 153,442 (100%) | 153,552 (100%) | 153,552 (100%) | 153,552 (100%) |
| 2. การสร้างรายได้จากปศุสัตว์ในฤดูแล้ง | 155,642 | 130,774 (84.02%) | 155,642 (100%) | 155,642 (100%) | 155,642 (100%) |

|  |  |  |  |
| --- | --- | --- | --- |
| กิจกรรม | เป้าหมาย(ราย) | ผลการดำเนินการ (ราย) ข้อมูล ณ วันที่ 30 เม.ย. 59 | ผลการดำเนินการ (ราย) ข้อมูล ณ วันที่ 23 พ.ค. 59 |
| มอบปัจจัยการผลิต | ฝึกอบรม | มอบปัจจัยการผลิต | ฝึกอบรม |
| 3. การสร้างรายได้จากประมงในฤดูแล้ง | 70,926 | 49,786 (70.19%) | 49,786 (70.19%) | 64,047 (90.30%) | 64,047 (90.30%) |
| 4. การปรับปรุงและพัฒนาเพื่อความอุดมสมบูรณ์ของดิน | 5,017 | 5,017 (100%) | 5,017 (100%) | 5,017 (100%) | 5,017 (100%) |
| **รวม** | 385,137 | 339,129 (88.05%) | 363,997 (94.51%) | 374,236 97.17% | 378,258 98.21% |

2. เนื่องจากการดำเนินการกิจกรรมสร้างรายได้จากปศุสัตว์และประมงในฤดูแล้ง ใน 22 จังหวัด ลุ่มน้ำเจ้าพระยา ต้องจัดหาปัจจัยการผลิตเพื่อมอบแก่เกษตรกรดังนี้1) กิจกรรมสร้างรายได้จากปศุสัตว์ในฤดูแล้ง เป้าหมายเกษตรกร จำนวน 155,642 ราย พันธุ์สัตว์ปีก จำนวน 1,932,280 ตัว ประกอบด้วย พันธุ์ไก่พื้นเมือง ไก่ลูกผสมพื้นเมือง และเป็ดเทศ อายุ 4 สัปดาห์ จำนวน 738,880 ตัว พันธุ์ไก่เพศผู้อายุ 7 สัปดาห์ จำนวน 13,840 ตัว พันธุ์ไก่ไข่และเป็ดไข่ อายุ 16 สัปดาห์ จำนวน 1,180,960 ตัว2) กิจกรรมสร้างรายได้จากประมงในฤดูแล้ง เป้าหมายเกษตรกร จำนวน 70,926 ราย พันธุ์สัตว์น้ำ จำนวน 79.9 ล้านตัว ประกอบด้วย พันธุ์กบ อายุไม่น้อยกว่า 45 วัน จำนวน 6.9 ล้านตัว พันธุ์ปลาดุก ขนาด 5-7 เซนติเมตร จำนวน 73 ล้านตัว ซึ่งการผลิตพันธุ์สัตว์ปีกและพันธุ์สัตว์น้ำในปริมาณดังกล่าว ผู้ผลิตจะต้องใช้ระยะเวลาในการผลิตจะต้องใช้ระยะเวลาในการผลิตและส่งมอบตามสัญญาจ้าง ประกอบกับ การจัดซื้อจัดจ้างตามกิจกรรมดังกล่าวเป็นอุปสงค์เร่งด่วน จึงส่งผลให้ไม่สามารถผลิตอุปทานได้ทันอย่างที่ควรจะเป็น นอกจากนั้น การดำเนินงานจัดซื้อจัดจ้างจังหวัดสุโขทัยไม่มีผู้ยื่นซองประมูลในการเปิดประมูลในครั้งแรก จึงมีผลกระทบต่อเนื่องให้ไม่สามารถส่งมอบปัจจัยการผลิตและการเบิกจ่ายงบประมาณได้ทันตามเวลาที่กำหนด จากเหตุปัจจัยในกรณีดังกล่าว ข้อมูล ณ วันที่ 30 เม.ย. 2559 มีจังหวัดที่ไม่สามารถส่งมอบปัจจัยการผลิต ได้ทันเวลารวม 8 จังหวัด ได้แก่ จังหวัดพิษณุโลก สิงห์บุรี พิจิตร สุโขทัย นครปฐม ฉะเชิงเทรา ชัยนาท และอุตรดิตถ์ เกษตรกร 35,107 ราย ในการนี้ เพื่อให้การดำเนินโครงการแล้วเสร็จตามระยะเวลาที่กำหนด จึงมีความจำเป็นต้องขอขยายเวลาดำเนินโครงการจากสิ้นสุดโครงการภายในวันที่ 30 เม.ย. 2559 เป็นสิ้นสุดโครงการภายในวันที่ 30 มิ.ย. 2559 ทั้งนี้ กค. ได้ขยายเวลาเบิกจ่ายเงินให้ภายในวันที่ 30 ก.ย. 2559 แล้ว3. เพื่อให้การดำเนินโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้งปี 2558/59 ภายใต้มาตรการที่ 1 การส่งเสริมความรู้และสนับสนุนปัจจัยการผลิตเพื่อลดรายจ่ายในครัวเรือน กิจกรรมสร้างรายได้จากปศุสัตว์และประมงในฤดูแล้ง สามารถส่งมอบปัจจัยการผลิตและเบิกจ่ายงบประมาณได้ จึงจำเป็นต้องขออนุมัติขยายเวลาดำเนินโครงการจากสิ้นสุดโครงการภายในวันที่ 30 เม.ย. 2559 เป็นสิ้นสุดโครงการภายในวันที่ 30 มิ.ย. 2559**มติ. ครม. :** 1. เห็นชอบทั้ง 3 ข้อ ตามที่ กษ. เสนอ 2. ให้ กษ. รับความเห็นของ สงป. และ สศช. ไปพิจารณาดำเนินการต่อไปด้วย | **หน่วยงานที่รับผิดชอบ** : กษ. (สผง.สป.กษ.)**ประโยชน์ที่ได้รับ :** เพื่อให้หน่วยงานสามารถดำเนินการโครงการบูรณาการการมาตรการช่วยเหลือเกษตรกรที่ได้รับผลกระทบจากภัยแล้งปี 2558/59 และสร้างรายได้จากปศุสัตว์และประมงในฤดูแล้ง และเบิกจ่ายงบประมาณได้ และให้การดำเนินการต่างๆ เป็นไปตามวัตถุประสงค์ของรัฐบาล**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 22/2559 วันอังคารที่ 31 พฤษภาคม 2559**

**กระทรวงเกษตรและสหกรณ์**

**เรื่องเพื่อพิจารณาจร (กษ.เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **310559****เรื่อง** **:** มาตรการช่วยเหลือเกษตรกร ปีการผลิต 2559/60 ด้านการผลิต**สารัตถะ :** กษ. เสนอ ครม. พิจารณาให้ความเห็นชอบการดำเนินมาตรการฯ จำนวน 3 โครงการ และพิจารณาอนุมัติงบกลาง รายการเงินสำรองจ่ายเพื่อกรณีฉุกเฉินหรือจำเป็น ปีงบประมาณ 2559 วงเงินรวม 719,590,000 บาท (เจ็ดร้อยสิบเก้าล้านห้าแสนเก้าหมื่นบาท) จำนวน 2 โครงการ ดังนี้1. โครงการปรับเปลี่ยนการปลูกข้าวไปปลูกพืชที่หลากหลาย ฤดูนาปรัง ปี 2560 (กรมส่งเสริมการเกษตร) วงเงิน 636,520,000 บาท (หกร้อยสามสิบหกล้านห้าแสนสองสองหมื่นบาท)2. โครงการสนับสนุนสินเชื่อให้กลุ่มชาวนาผู้ผลิตข้าวแบบแปลงใหญ่ ปี 2559/60 (ธ.ก.ส.) วงเงิน 83,070,000 บาท (แปดสิบสามล้านเจ็ดหมื่นบาท)โดยมีรายละเอียดสรุปได้ ดังนี้มาตรการช่วยเหลือเกษตรกร ปีการผลิต 2559/60 ด้านการผลิต จำนวน 3 โครงการ ประกอบด้วย (1) โครงการส่งเสริมสนับสนุนการใช้เมล็ดพันธุ์ข้าวหอมมะลิคุณภาพดี ปี 2559/60 (2) โครงการปรับเปลี่ยนการปลูกข้าวไปปลูกพืชที่หลากหลาย ฤดูนาปรัง ปี 2560 และ (3) โครงการสนับสนุนสินเชื่อให้กลุ่มชาวนาผู้ผลิตข้าวแบบแปลงใหญ่ ปี 2559/60 สาระสำคัญโครงการฯ สรุปได้ดังนี้1. **โครงการสนับสนุนการใช้เมล็ดพันธุ์ข้าวมะลิคุณภาพดี ปี 2559/60** **หน่วยงานที่รับผิดชอบ** กรมการข้าว**กลุ่มเป้าหมาย** เกษตรกรในแหล่งปลูกข้าวที่กำหนดเป็นข้าวหอมมะลิ 23 จังหวัด จำนวน 1,280 หมู่บ้าน 64,000 ครัวเรือน พื้นที่ 640,000 ไร่**วิธีดำเนินการ** เลือกเกษตรกรที่ขึ้นทะเบียนการปลูกข้าวกับกรมส่งเสริมการเกษตร และอยู่หมู่บ้านที่อยู่ห่างไกลแหล่งผลิตและขาดแคลนเล็ดพันธุ์ข้าวคุณภาพดี ในพื้นที่ที่เป็นแหล่งปลูกข้าวหอมมะลิใน 23 จังหวัด โดยกรมการข้าวจะสนับสนุนเมล็ดพันธุ์ข้าวคุณภาพดี ให้เกษตรกรที่เข้าร่วมโครงการ ครัวเรือนละไม่เกิน 125 กก. นำไปปลูกในพื้นที่ไม่น้อยกว่า 10 ไร่ โดยมีการติดตามให้คำแนะนำการปลูก และการถ่ายทอดเทคโนโลยีการผลิตเมล็ดพันธุ์ข้าว**วงเงินงบประมาณ** 206,000,000 บาท (สองร้อยหกล้านบาท) แบ่งเป็น 1) ค่าเมล็ดพันธุ์ข้าวหอมมะลิรวมค่าขนส่ง วงเงิน 200,000,000 บาท (สองร้อยล้านบาท) ได้รับสนับสนุนเงินจากงบประมาณรายจ่ายประจำปีตามพระราชบัญญัติโอนงบประมาณรายจ่าย พ.ศ. 2559 ให้แก่ เงินทุนหมุนเวียนเพื่อผลิตและขยายพันธุ์ 2) ค่าใช้จ่ายในการบริหารโครงการ วงเงิน 6,000,000 บาท (หกล้านบาท) ใช้งบประมาณจากการปรับแผนการปฏิบัติงานและแผนการใช้จ่ายงบประมาณ ประจำปีงบประมาณ 2559 ของกรมการข้าว2. **โครงการปรับเปลี่ยนการปลูกข้าวไปปลูกพืชที่หลากหลาย ฤดูนาปรัง ปี 2560****หน่วยงานที่รับผิดชอบ** กรมส่งเสริมการเกษตร**กลุ่มเป้าหมาย** เกษตรกรผู้ปลูกข้าวในพื้นที่ 22 จังหวัด ลุ่มน้ำเจ้าพระยา จำนวน 60,000 ครัวเรือน พื้นที่ 300,000 ไร่**วิธีดำเนินการ** จัดเวทีเพื่อรับสมัครเกษตรกรเข้าร่วมโครงการ และรวบรวมข้อมูลกิจกรรมทางเลือกพืชที่เกษตรกรต้องการให้ พณ. ร่วมกับภาคเอกชน พิจารณาหาตลาดรองรับผลผลิตของเกษตรกรในรูปแบบการผลิตแบบมีพันธะสัญญาในแต่ละพื้นที่ โดย กสก. จะส่งเสริมและสนับสนุนให้เกษตรกรที่เข้าร่วมโครงการรวมตัวกันเป็นกลุ่มผลิต เพื่อให้การบริหารจัดการในด้านจัดการเรียนรู้ การผลิต การจัดการผลผลิต และการตลาดได้อย่างเหมาะสม และมีการสนับสนุนค่าใช้จ่ายในการดำเนินกิจกรรมที่เกษตรกรต้องปรับเปลี่ยนการปลูกข้าวเป็นการปลูกพืชที่หลากหลายตามความต้องการของเกษตรกร รายละไม่เกิน 5 ไร่ เพื่อให้เกษตรกรที่สมัครใจเข้าร่วมการปรับเปลี่ยนการปลูกข้าวได้มีโอกาสเรียนรู้ในกิจกรรมทางเลือก และมีรายได้ระหว่างการลดรอบการปลูกข้าวในฤดูนาปรัง**วงเงินงบประมาณ** 648,240,000 บาท (หกร้อยสี่สิบแปดล้านสองแสนสี่หมื่นบาท) ประกอบด้วย 1) เงินอุดหนุนเพื่อสนับสนุนค่าใช้จ่ายในการผลิตพืชทดแทนเพื่อลดรอบการเพาะปลูกข้าวนาปรัง วงเงิน 600,000,000 บาท (หกร้อยล้านบาท) ของบประมาณสนับสนุนจากงบกลางรายการเงินสำรองจ่ายเพื่อกรณีฉุกเฉินหรือจำเป็น ประจำปีงบประมาณ 2559 2) ค่าใช้จ่ายในการบริหารโครงการ วงเงิน 48,240,000 บาท (สีสิบแปดล้านสองแสนสี่หมื่นบาท) แบ่งเป็น 1) ของบประมาณสนับสนุนจากงบกลาง รายการเงินสำรองจ่ายเพื่อกรณีฉุกเฉินหรือจำเป็น ประจำปีงบประมาณ 2559 วงเงิน 36,520,000 บาท (สามสิบหกล้านห้าแสนสองหมื่นบาท) 2) ปรับแผนการปฏิบัติงานและแผนการใช้จ่ายงบประมาณ ประจำปีงบประมาณ 2559 ของ กสก. วงเงิน 11,720,000 บาท (สิบเอ็ดล้านเจ็ดแสนสองหมื่นบาท)3. **โครงการสนับสนุนสินเชื่อให้กลุ่มชาวนาผู้ผลิตข้าวแบบแปลงใหญ่ ปี 2559/60****หน่วยงานรับผิดชอบ** ธ.ก.ส.**กลุ่มเป้าหมาย** สหกรณ์ กลุ่มเกษตรกร และวิสาหกิจชุมชน ที่ผ่านความเห็นชอบเป็นกลุ่มการผลิตข้าวแบบแปลงใหญ่จากคณะอนุกรรมการนโยบายและพัฒนาการเกษตรและสหกรณ์ของจังหวัด (คพจ.) จำนวน 426 กลุ่ม**วิธีดำเนินการ** ธ.ก.ส. สนับสนุนสินเชื่อเพื่อเป็นค่าใช้จ่ายในการทำนา ปีการผลิต 2559/60 แก่สหกรณ์ กลุ่มเกษตรกร และวิสาหกิจชุมชน ที่ผลิตข้าวแบบแปลงใหญ่ที่เสนอขอรับการสนับสนุนเงินกู้ กำหนดวงเงินกู้กลุ่มละไม่เกิน 5,000,000 บาท ซึ่ง ธ.ก.ส. คิดอัตราดอกเบี้ยตามโครงการ MLR – 1 โดยคิดดอกเบี้ยจากสหกรณ์ กลุ่มเกษตรกร และวิสาหกิจชุมชน ในอัตราร้อยละ 0.1 ต่อปี และรัฐบาลรับภาระดอกเบี้ยแทนสหกรณ์ กลุ่มเกษตรกร และวิสาหกิจชุมชน ในอัตราร้อยละ 3.9 ต่อปี กำหนดระยะเวลาชำระคืนเงินกู้ไม่เกิน 12 เดือนนับจากเดือนที่รับเงินกู้**วงเงินสินเชื่อ** จำนวน 2,130,000,000 บาท (สองพันหนึ่งร้อยสามสิบล้านบาท)**วงเงินงบประมาณ** ค่าชดเชยดอกเบี้ยจากรัฐบาลไม่เกิน 12 เดือน จำนวนเงิน 83,070,000 บาท โดยของบประมาณสนับสนุนจากงบกลาง รายการเงินสำรองจ่ายเพื่อกรณีฉุกเฉินหรือจำเป็น ประจำปีงบประมาณ 2559ทั้งนี้ ตามมติที่ประชุมเมื่อวันที่ 26 พ.ค. 2559 ให้ สงป. พิจารณาร่วมกับ กค. และ ธ.ก.ส. เกี่ยวกับการกำหนดอัตราดอกเบี้ยสหกรณ์/กลุ่มสหกรณ์/วิสาหกิจชุมชน และอัตราดอกเบี้ยที่รัฐบาลรับภาระ และให้ สงป. นำเสนอเพื่อประกอบการพิจารณาในที่ประชุม ครม.**มติ ครม. :** 1. อนุมัติมาตรการช่วยเหลือเกษตรกร ปีการผลิต 2559/60 ด้านการผลิต ตามที่ กษ. เสนอ ส่วนงบประมาณให้เป็นไปตามความเห็นของ สงป. ทั้งนี้ ให้ กษ. จัดทำแผนการใช้จ่ายงบประมาณและกำหนดพื้นที่ดำเนินการโครงการให้ชัดเจน และให้มีการติดตาม ตรวจสอบและประเมินผลสัมฤทธิ์ของการดำเนินโครงการ รวมทั้งเร่งรัดการดำเนินการให้เสร็จสิ้นภายในระยะเวลาที่กำหนด และให้รับความเห็นของ สศช. ไปพิจารณาดำเนินการต่อไปด้วย2. ให้ยกเว้นการปฏิบัติตามมติ ครม. เมื่อวันที่ 24 พ.ย. 2558 (เรื่อง การเสนอเรื่องเร่งด่วนต่อคณะรัฐมนตรี) | **หน่วยงานที่รับผิดชอบ** : กษ. (สศก.)**ประโยชน์ที่ได้รับ :** เพื่อให้เกษตรกรที่สมัครใจเข้าร่วมการปรับเปลี่ยนการปลูกข้าวได้มีโอกาสเรียนรู้ในกิจกรรมทางเลือก และมีรายได้ระหว่างการลดรอบการปลูกข้าวในฤดูนาปรัง**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 22/2559 วันอังคารที่ 31 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **310559****เรื่อง** **:** รายการก่อหนี้ผูกพันข้ามปีงบประมาณ งานจ้างก่อสร้างอุโมงค์ส่งน้ำ และอาคารประกอบพร้อมส่วนประกอบอื่น อุโมงค์ส่งน้ำช่วงแม่แตง – แม่งัด สัญญาที่ 1 และสัญญาที่ 2 โครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา จังหวัดเชียงใหม่**สารัตถะ :** กษ. เสนอ ครม. รับทราบรายการก่อหนี้ผูกพันข้ามปีงบประมาณงานจ้างก่อสร้างอุโมงค์ส่งน้ำ และอาคารประกอบพร้อมส่วนประกอบอื่น อุโมงค์ส่งน้ำช่วงแม่แตง – แม่งัด สัญญาที่ 1 และสัญญาที่ 2 โครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา จังหวัดเชียงใหม่โดยมีรายละเอียดสรุปได้ ดังนี้1 กษ. โดย ชป. ได้พัฒนาแหล่งน้ำขนาดใหญ่ในลุ่มน้ำแม่ปิงซึ่งเป็น 1 ใน 25 ลุ่มน้ำหลักของประเทศไทยมาอย่างต่อเนื่อง โดยในการดำเนินการที่ผ่านมาได้มีการก่อสร้างโครงการชลประทานในลำน้ำสาขาของลุ่มน้ำปิง บริเวณจังหวัดเชียงใหม่ เพื่อใช้เป็นแหล่งน้ำต้นทุนสนับสนุนพื้นที่การเกษตรในเขตจังหวัดเชียงใหม่และพื้นที่ใกล้เคียงจำนวน 3 โครงการ ได้แก่ ฝายแม่แตงและระบบส่งน้ำ เขื่อนแม่งัดสมบูรณ์ชลและระบบส่งน้ำและเขื่อนแม่กวงอุดมธาราและระบบส่งน้ำ ซึ่งแล้วเสร็จในปี พ.ศ. 2516 พ.ศ. 2528 และพ.ศ. 2536 ตามลำดับ2. ปัจจุบันมีความต้องการใช้น้ำในปริมาณที่สูงกว่าปริมาณน้ำต้นทุนในอ่างเก็บน้ำเขื่อนแม่กวงอุดมธาราทำให้เกิดปัญหาการขาดแคลนน้ำและมีแนวโน้มว่าจะรุนแรงยิ่งขึ้นในอนาคต ชป. ได้พิจารณาแนวทางการแก้ไขปัญหาที่เกิดขึ้นโดยได้ศึกษาความเหมาะสมและผลกระทบสิ่งแวดล้อม โครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา ซึ่งมีแนวทางการดำเนินการโดย2.1 **ผันน้ำจากลำน้ำแม่แตงและอ่างเก็บน้ำเขื่อนแม่งัดสมบูรณ์ชลไปยังอ่างเก็บน้ำเขื่อนแม่กวงอุดมธารา** โดยการก่อสร้างประตูระบายน้ำปิดกั้นลำน้ำแม่แตงที่บ้านแม่ตะมาน ตำบลกี๊ดช้าง อำเภอแม่แตง จังหวัดเชียงใหม่ทั้งนี้ ปากอุโมงค์ทางเข้าและถนนเข้า – ออกประตูระบายน้ำ แม่ตะมานอยู่ในพื้นที่ลุ่มน้ำชั้นที่ 1 และแนวอุโมงค์ส่งน้ำบางส่วนลอดใต้พื้นที่ลุ่มน้ำชั้นที่ 1 ซึ่งคณะกรรมการสิ่งแวดล้อมแห่งชาติได้มีมติในการประชุมครั้งที่ 1/2554 เมื่อวันที่ 17 ก.พ. 2554 เห็นชอบรายงานการวิเคราะห์ผลกระทบสิ่งแวดล้อมโครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา จังหวัดเชียงใหม่ ซึ่งคณะรัฐมนตรีได้มีมติ (26 เมษายน 2554) อนุมัติให้ดำเนินโครงการแล้ว2.2 **ก่อสร้างอุโมงค์ส่งน้ำจากลำน้ำแม่แตงมายังอ่างเก็บน้ำเขื่อนแม่งัดสมบูรณ์ชล**เพื่อที่จะผันน้ำส่วนที่เกินความต้องการใช้น้ำในช่วงฤดูฝนของทุกปีจากนั้นทำการก่อสร้างอุโมงค์ส่งน้ำเชื่อมต่อระหว่างอ่างเก็บน้ำเขื่อนแม่งัดสมบูรณ์ชลและอ่างเก็บน้ำเขื่อนแม่กวงอุดมธาราเพื่อผันน้ำจากอ่างเก็บน้ำเขื่อนแม่งัดสมบูรณ์ชลในช่วงฤดูฝนซึ่งมีปริมาณน้ำเกินความต้องการไปยังอ่างเก็บน้ำเขื่อนแม่กวงอุดมธารา3. กรมชลประทานได้รับงบประมาณรายจ่ายประจำปีงบประมาณ พ.ศ. 2559 ดำเนินการประกวดราคาจ้างก่อสร้างโครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา จังหวัดเชียงใหม่ โดยวิธีประกวดราคาอิเล็กทรอนิกส์ (e-bidding) ซึ่งได้ผลการประกวดราคาต่ำกว่าวงเงินงบประมาณและต่ำกว่าราคากลางที่กำหนด ในการนี้ กรมชลประทานได้ส่งเรื่องเพื่อให้ สงป. พิจารณาความเหมาะสมของราคาในขณะที่กรมชลประทานอยู่ระหว่างกระบวนการจัดจ้าง (สงป. แจ้งแนวทางปฏิบัติให้ส่วนราชการส่งแบบรูปรายการสิ่งก่อสร้างรวมทั้งราคากลางและรายละเอียดประกอบให้ สงป. พิจารณาความเหมาะสมของราคาควบคู่ไปกับการดำเนินการตามกระบวนการจัดซื้อจัดจ้าง) ดังนี้3.1 **งานอุโมงค์ส่งน้ำและอาคารประกอบพร้อมส่วนประกอบอื่นอุโมงค์ส่งน้ำ ช่วงแม่แตง – แม่งัด สัญญาที่ 1** มีรายละเอียด ดังนี้หน่วย : บาท

|  |  |  |
| --- | --- | --- |
| วงเงินงบประมาณโครงการ | ราคากลาง | ผลการประกวดราคา |
| 4,095,000,000(ไม่รวมเงินเผื่อเหลือเผื่อขาด) | 4,094,308,145.15 | 2,857,413,450 |

**สงป.เห็นชอบความเหมาะสมของราคาค่าก่อสร้างในวงเงิน 4,063,707,600 บาท** โดยให้เบิกจ่ายจากงบประมาณรายจ่ายประจำปีงบประมาณ พ.ศ. 2559 จำนวน 819,000,000 บาท ส่วนที่เหลือ จำนวน 3,244,707,600 บาท ผูกพันงบประมาณรายจ่ายประจำปีงบประมาณ พ.ศ. 2560 – พ.ศ. 2564 3.2 **งานอุโมงค์ส่งน้ำและอาคารประกอบพร้อมส่วนประกอบอื่นอุโมงค์ส่งน้ำ ช่วงแม่แตง – แม่งัด สัญญาที่ 2** มีรายละเอียด ดังนี้หน่วย : บาท

|  |  |  |
| --- | --- | --- |
| วงเงินงบประมาณโครงการ | ราคากลาง | ผลการประกวดราคา |
| 3,022,500,000(ไม่รวมเงินเผื่อเหลือเผื่อขาด) | 3,006,521,740.34 | 2,134,000,000 |

**สงป.เห็นชอบความเหมาะสมของราคาค่าก่อสร้างในวงเงิน 2,987,821,300 บาท** โดยให้เบิกจ่ายจากงบประมาณรายจ่ายประจำปีงบประมาณ พ.ศ. 2559 จำนวน 604,500,000 บาท ส่วนที่เหลือ จำนวน 2,383,321,300 บาท ผูกพันงบประมาณรายจ่ายประจำปีงบประมาณ พ.ศ. 2560 – พ.ศ. 2564**มติ. ครม. :** รับทราบตามที่ กษ. เสนอ และให้ กษ. ติดตามความก้าวหน้างานจ้างก่อสร้างอุโมงค์ส่งน้ำ และอาคารประกอบพร้อมส่วนประกอบอื่น อุโมงค์ส่งน้ำช่วงแม่แตง – แม่งัด สัญญาที่ 1 และสัญญาที่ 2 โครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา จังหวัดเชียงใหม่ โดยให้เร่งดำเนินโครงการดังกล่าว รวมทั้งเร่งรัดดำเนินโครงการที่ได้รับงบประมาณสำหรับการเพิ่มการเก็บกักน้ำในพื้นที่ต่างๆ เช่น ลุ่มน้ำมูล ลุ่มน้ำชี ให้เห็นเป็นรูปธรรมภายในปี 2560 ด้วย | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อใช้เป็นแหล่งน้ำต้นทุนสนับสนุนพื้นที่การเกษตรในเขตจังหวัดเชียงใหม่และพื้นที่ใกล้เคียง**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 22/2559 วันอังคารที่ 31 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **310559****เรื่อง** **:** ข้อแนะนำการเริ่มการเพาะปลูกฤดูกาลผลิต ปี 2559/60**สารัตถะ :** กษ. เสนอ ครม. รับทราบข้อแนะนำการเริ่มการเพาะปลูกฤดูกาลผลิต ปี 2559/60โดยมีรายละเอียดสรุปได้ ดังนี้กระทรวงเกษตรและสหกรณ์ ได้มีการประชุมคณะทำงานประเมินสถานการณ์เพื่อวางแผนการเพาะปลูกฤดูกาลผลิต ปี ๒๕๕๙/๖๐ โดยมีรองปลัดกระทรวงเกษตรและสหกรณ์ (นายเลิศวิโรจน์ โกวัฒนะ) เป็นประธานคณะทำงาน สรุปผลการประชุมได้ ดังนี้๑. **สภาพอากาศ** สภาพอากาศเข้าสู่ภาวะปกติแล้วและคาดการณ์ว่าปริมาณฝนปีนี้จะมากกว่าปกติ และจะเข้าสู่ฤดูฝนในสัปดาห์ที่ ๓ ของเดือนพฤษภาคม ๒๕๕๙ แต่ในช่วงปลายเดือนมิถุนายนถึงต้นเดือนกรกฎาคม จะเกิดภาวะฝนทิ้งช่วง ประมาณ ๒ สัปดาห์ ซึ่งจะเป็นไปตามปกติในช่วงฤดูฝน หลังจากนั้นจะมีปริมาณฝนตกตามปกติ และการกระจายตัวค่อนข้างสม่ำเสมอ๒. **สถานการณ์น้ำ** ณ วันที่ ๒๙ เมษายน ๒๕๕๙ มีปริมาณน้ำต้นทุนในอ่างเก็บน้ำขนาดใหญ่และขนาดกลางทั่วประเทศ มีน้ำใช้การได้ ๑๐,๓๙๐ ล้านลูกบาศก์เมตร กรณีที่ไม่มีฝนตกปริมาณน้ำดังกล่าวสามารถสนับสนุนการใช้น้ำสำหรับอุปโภค บริโภค และรักษาระบบนิเวศ ได้จนถึงสิ้นเดือนกรกฎาคม ๒๕๕๙๓. การบริหารจัดการน้ำในฤดูฝน ปี ๒๕๕๙ เพื่อให้ปริมาณน้ำต้นทุนในอ่างเก็บน้ำมีเพียงพอสำหรับการใช้น้ำตลอดฤดูฝน ๒๕๕๙ และเก็บกักไว้ใช้ในฤดูแล้งที่จะถึง กรมชลประทาน พิจารณาดำเนินการดังนี้ ๑) จัดสรรน้ำเพื่อการอุปโภค-บริโภค และรักษาระบบนิเวศให้เพียงพอตลอดทั้งปี ๒) การส่งเสริมการปลูกพืชฤดูฝนให้ใช้น้ำฝนเป็นหลัก ๓) บริหารจัดการน้ำท่าให้มีประสิทธิภาพสูงสุดด้วยระบบและอาคารชลประทาน และ ๔) ดำเนินการเก็บกักน้ำในเขื่อนให้มากที่สุด ไม่ต่ำกว่าเกณฑ์เก็บกักน้ำต่ำสุด (Lower Rule Curve: LRC) ตามช่วงเวลา เพื่อความมั่นคงด้านการอุปโภค-บริโภค และรักษาระบบนิเวศ๔. การวางแผนการเพาะปลูกฤดูกาลผลิต ปี ๒๕๕๙/๖๐๔.๑ พื้นที่ในเขตชลประทาน  - พื้นที่ลุ่มน้ำเจ้าพระยาและลุ่มน้ำแม่กลอง พื้นที่ลุ่มต่ำ ๑.๔ ล้านไร่ แนะนำให้เกษตรกรทำการเพาะปลูก เมื่อกรมอุตุนิยมวิทยา ประกาศการเข้าสู่ฤดูฝนของประเทศไทย พ.ศ. ๒๕๕๙ ส่วนพื้นที่ดอน ๖.๒ ล้านไร่ แนะนำให้เพาะปลูกได้ตั้งแต่กลางเดือนกรกฎาคม ๒๕๕๙ เป็นต้นไป - พื้นที่โครงการชลประทานอื่นๆ จะดำเนินการตามมติคณะกรรมการจัดการชลประทาน (JMC) ของแต่ละพื้นที่ซึ่งขณะนี้อยู่ระหว่างการจัดเตรียมการประชุมจะแล้วเสร็จภายในเดือนพฤษภาคม ๒๕๕๙ โดยภาคเหนือ 1.93 ล้านไร่ ภาคกลาง ๐.๔๗ ล้านไร่ ภาคตะวันออกเฉียงเหนือ ๓.๒๖ ล้านไร่ แนะนำให้เกษตรกรเพาะปลูกได้ตั้งแต่กลางเดือนกรกฎาคม ๒๕๕๙ ภาคตะวันออก ๐.๘๕ ล้านไร่ แนะนำให้เกษตรกรเพาะปลูกได้ตั้งแต่ปลายเดือนมิถุนายน ๒๕๕๙ ภาคใต้ ๐.๘๙๗ ล้านไร่ แบ่งเป็นภาคใต้ฝั่งตะวันตก แนะนำให้เกษตรกรเพาะปลูกได้ตั้งแต่ต้นเดือนสิงหาคม ๒๕๕๙ ภาคใต้ฝั่งตะวันตก แนะนำให้เกษตรกรเพาะปลูกได้ตั้งแต่เดือนตุลาคม ๒๕๕๙๔.๒ พื้นที่นอกเขตชลประทาน แนะนำให้เกษตรกรทำการเพาะปลูกตามฤดูกาลปกติ ประมาณกลางเดือนกรกฎาคม ทั้งนี้ในพื้นที่ภาคใต้ (ฝั่งตะวันออก) ฤดูฝนจะแตกต่างจากภาคอื่น แนะนำให้เกษตรกรทำการเพาะปลูกตามฤดูกาลปกติ ประมาณเดือนตุลาคม ๒๕๕๙**มติ. ครม. :** รับทราบตามที่ กษ. เสนอ | **หน่วยงานที่รับผิดชอบ** : กษ. (สผง.สป.กษ.)**ประโยชน์ที่ได้รับ :** เพื่อให้ปริมาณน้ำต้นทุนในอ่างเก็บน้ำมีเพียงพอสำหรับการใช้น้ำตลอดฤดูกาลฝนและเก็บกักไว้ใช้ในฤดูแล้งที่จะถึง**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 22/2558 วันอังคาร ที่ 31 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบเป็นข้อมูล (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **310559****เรื่อง** **:** ดัชนีราคาและผลผลิตสินค้าเกษตรเดือนเมษายน 2559 และแนวโน้มเดือนพฤษภาคม 2559**สารัตถะ :** กษ. เสนอ ครม. เพื่อทราบดัชนีราคาและผลผลิตสินค้าเกษตรเดือนเมษายน 2559 และแนวโน้มเดือนพฤษภาคม 2559โดยมีรายละเอียดสรุปได้ ดังนี้**ภาพรวมราคาสินค้าเกษตร**ของเดือน เม.ย. 59 **เมื่อเปรียบเทียบกับเดือนเดียวกันของปีที่ผ่านมา** พบว่า ดัชนีราคาสินค้าเกษตร**สูงขึ้น**ร้อยละ 4.98 สินค้าที่ราคาปรับตัว**สูงขึ้น** ได้แก่ ข้าวเปลือกเจ้า ทุเรียน เงาะ สินค้าที่ราคาปรับตัว**ลดลง** ได้แก่ สับปะรดโรงงาน **เมื่อเปรียบเทียบกับเดือน มี.ค. ที่ผ่านมา** ดัชนีราคา**สูงขึ้น** ร้อยละ 2.73 โดยสินค้าที่ราคาปรับตัว**สูงขึ้น** ได้แก่ ปาล์มน้ำมัน ยางพารา สินค้าที่ราคาปรับตัว**ลดลง** ได้แก่ ข้าวเปลือกเจ้า สับปะรดโรงงาน **ภาพรวมด้านการผลิตสินค้าเกษตร เมื่อเปรียบเทียบกับช่วงเดียวกันของปีที่ผ่านมา** ดัชนีผลผลิต**ลดลง** ร้อยละ 1.63 สินค้าสำคัญที่ผลผลิต**ลดลง** ได้แก่ ข้าวเปลือกเจ้า ทุเรียนหมอนทอง เงาะโรงเรียน สินค้าสำคัญที่ผลผลิต**เพิ่มขึ้น** ได้แก่ สับปะรดโรงงาน **และเมื่อเปรียบเทียบกับเดือน มี.ค. ที่ผ่านมา** ดัชนีผลผลิต**ลดลง**ร้อยละ 18.75 สินค้าสำคัญที่ผลผลิต**ลดลง** ได้แก่ ข้าวเปลือกเจ้า มันสำปะหลัง ยางพารา ไก่เนื้อ และไข่ไก่ สินค้าสำคัญที่ผลผลิต**เพิ่มขึ้น** ได้แก่ ทุเรียนหมอนทอง สับปะรดโรงงาน เงาะโรงเรียน และมังคุด **ในเดือน พ.ค. 59** คาดว่าดัชนีผลผลิตจะลดลงเมื่อเปรียบเทียบกับเดือน พ.ค. 58 และลดลงเมื่อเปรียบเทียบกับเดือน เม.ย. 59 สินค้าสำคัญที่ออกสู่ตลาดมากในเดือน พ.ค. 59 ได้แก่ สับปะรดโรงงาน ทุเรียน มังคุด เงาะ และลิ้นจี่**มติ ครม. :** รับทราบตามที่ กษ. เสนอ | **หน่วยงานที่รับผิดชอบ** : กษ. (สศก.)**ประโยชน์ที่ได้รับ :** เพื่อติดตามและเฝ้าระวังสถานการณ์ด้านราคา และการผลิตสินค้าเกษตร ทำให้ทราบถึงแนวโน้มของปัญหาที่จะเกิดขึ้นในภาคเกษตร**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 22/2559 วันอังคารที่ 31 พฤษภาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **310559****เรื่อง** **:** โครงการขยายเขตไฟฟ้าให้พื้นที่ทำกินทางการเกษตร ระยะที่ 2**สารัตถะ :** มท. เสนอ ครม. พิจารณา ดังนี้1. อนุมัติให้การไฟฟ้าส่วนภูมิภาค (กฟภ.) ดำเนินโครงการขยายเขตไฟฟ้าให้พื้นที่ทำกินทางการเกษตรระยะที่ 2 ในวงเงินลงทุนรวมทั้งสิ้น 2,030 ล้านบาท โดยใช้เงินกู้ในประเทศ วงเงิน 1,522 ล้านบาท และเงินรายได้ กฟภ. วงเงิน 508 ล้านบาท2. เห็นชอบให้ กฟภ. กู้เงินในประเทศ ภายในกรอบวงเงิน 1,522 ล้านบาท เพื่อเป็นเงินลงทุนของโครงการดังกล่าว โดย กฟภ. จะทยอยดำเนินการกู้เงินตามความจำเป็นจนกว่างานจะแล้วเสร็จโดยมีรายละเอียดสรุปได้ ดังนี้1. มท. ขออนุมัติให้การไฟฟ้าส่วนภูมิภาคดำเนินโครงการขยายเขตไฟฟ้าพื้นที่ทำกินทางการเกษตร ระยะที่ 2 ในวงเงินลงทุนรวมทั้งสิ้น 2,030 ล้านบาทโดยขอใช้เงินกู้ภายในประเทศ วงเงิน 1,522 ล้านบาท (คิดเป็นร้อยละ 75) และเงินรายได้ของการไฟฟ้าส่วนภูมิภาค วงเงิน 508 ล้านบาท (คิดเป็นร้อยละ 25) ซึ่งมีวัตถุประสงค์เพื่อจัดหาบริการไฟฟ้าให้พื้นที่ทำกินทางการเกษตรและเป็นการสนับสนุนการประกอบอาชีพของเกษตรกรให้สามารถใช้ไฟฟ้าเป็นปัจจัยการผลิตทางการเกษตรเพื่อช่วยลดต้นทุนการผลิต ซึ่งจะดำเนินโครงการในเขตพื้นที่รับผิดชอบของการไฟฟ้าส่วนภูมิภาคทั่วประเทศ (12 การไฟฟ้าเขต) โดยมีเกณฑ์การลงทุนให้เกษตรกรรายละไม่เกิน 50,000 บาท และมีการกำหนดเงื่อนไขในการคัดเลือกเกษตรกรเข้าร่วมโครงการฯ เช่น จะต้องเพื่อใช้ในกิจกรรมทางการผลิตทางการเกษตรในพื้นที่ที่ไม่อยู่อาศัยขนาดของมิเตอร์ไฟฟ้าไม่เกิน 15 (45) แอมป์ ต่อ 1 ครัวเรือน จะต้องมีเอกสารสิทธิ์หรือหลักฐานแสดงสิทธิทำกินมีเส้นทางสาธารณะในการคมนาคมขนส่งที่สามารถใช้ปักเสาพาดสายไฟฟ้าได้ และกำหนดเป้าหมายขยายเขตไฟฟ้าให้แก่เกษตรกรจำนวนทั้งสิ้น 40,600 ราย ระยะเวลาดำเนินการ 5 ปี (ตั้งแต่ปี 2559 – 2563) ซึ่งโครงการดังกล่าวเป็นโครงการตามแผนพัฒนาระบบไฟฟ้าในช่วงแผนพัฒนาเศรษฐกิจและสังคมแห่งชาติ ฉบับที่ 11 พ.ศ. 2555 – 2559 ของการไฟฟ้าส่วนภูมิภาคที่คณะรัฐมนตรีมีมติเมื่อวันที่ 15 ต.ค. 2556 เห็นชอบแล้ว รวมทั้งคณะกรรมการการไฟฟ้าส่วนภูมิภาคได้เห็นชอบด้วยแล้ว2. กค. สำนักงบประมาณ คณะกรรมการพัฒนาการเศรษฐกิจและสังคมแห่งชาติ คณะกรรมการนโยบายรัฐวิสาหกิจ และคณะกรรมการกำกับกิจการพลังงานพิจารณาแล้วเห็นชอบให้การไฟฟ้าส่วนภูมิภาคดำเนินโครงการขยายเขตไฟฟ้าให้พื้นที่ทำกินทางการเกษตร ระยะที่ 2 วงเงินลงทุนรวม 2,030 ล้านบาท ตามที่ มท. เสนอ โดยมีความเห็นเพิ่มเติมที่สำคัญ ดังนี้**ส่วนราชการ** กค. **ความเห็นเพิ่มเติม** 1) กฟภ. ควรให้ความสำคัญในการวางแผนทางการเงินและการบริหารการลงทุนอย่างรอบคอบโดยบริหารค่าใช้จ่ายให้อยู่ในกรอบวงเงินลงทุนและควรกำหนดแผนบริหารความเสี่ยงรวมถึงแนวทางในการแสวงหารายได้อื่นเพื่อชดเชยผลขาดทุนของโครงการที่เกิดขึ้น 2) เห็นควรให้ กฟภ. พิจารณาความเหมาะสมของแหล่งเงินลงทุน โดยหากระหว่างดำเนินโครงการพบว่ามีสภาพคล่องเพียงพอ ควรพิจารณาใช้เงินรายได้เป็นลำดับแรกและใช้เงินกู้เท่าที่จำเป็น และหาก กฟภ. มีความจำเป็นต้องใช้เงินกู้ในประเทศ กค. จะเป็นผู้พิจารณาจัดลำดับความสำคัญในการกู้เงิน วิธีการกู้เงิน เงื่อนไขและรายละเอียดต่างๆ ของการกู้เงิน รวมถึงการค้ำประกันเงินกู้ตามความเหมาะสมและความจำเป็นต่อไป 3) หาก กฟภ. จะต้องจัดทำโครงการในระยะอื่น ๆ ต่อไป เห็นควรเร่งดำเนินการจัดทำแผนงานและขออนุมัติโครงการล่วงหน้า เพื่อให้การขยายเขตไฟฟ้ามีความต่อเนื่องและก่อให้เกิดประสิทธิภาพสูงสุด**ส่วนราชการ** สงป. **ความเห็นเพิ่มเติม** กฟภ. ควรมีการติดตามและประเมินผลการดำเนินโครงการเพื่อจะได้นำผลมาปรับปรุงและพัฒนาโครงการฯ และควรมีโครงการรณรงค์เรื่องการประหยัดพลังงาน เน้นการสร้างจิตสำนึกในการอนุรักษ์พลังงานแก่เกษตรกร โดยมีการวางแผนระยะยาวรองรับ**ส่วนราชการ** คกก. สศช. **ความเห็นเพิ่มเติม** 1) เห็นควรให้ กษ. และ มท. โดย กฟภ. เร่งสำรวจจำนวนเกษตรกรที่ไม่มีไฟฟ้าใช้เพื่อประโยชน์ในการประเมินและวางแผนการขยายเขตไฟฟ้าให้กับเกษตรกรในพื้นที่ห่างไกลและควรศึกษาเปรียบเทียบระหว่างต้นทุนและผลประโยชน์ของการเชื่อมโยงระบบจำหน่ายไฟฟ้าจากระบบหลักกับการพัฒนาระบบผลิตไฟฟ้าภายในพื้นที่ โดยเฉพาะการพัฒนาพลังงานทดแทน 2) กฟภ. ควรจัดทำฐานข้อมูลเกษตรกรที่มีไฟฟ้าใช้และไม่มีไฟฟ้าใช้อย่างเป็นระบบเพื่อประโยชน์ในการประเมินผลและควรมีแผนป้องกันความเสี่ยงและจัดการกับปัญหาต่าง ๆ 3) กฟภ. ควรทบทวนหลักเกณฑ์สำหรับการคัดเลือกเกษตรกรภายใต้โครงการฯ ให้มีความสอดคล้องกับความต้องการใช้ไฟฟ้าของเกษตรกรและสามารถเพิ่มโอกาสในการเข้าถึงระบบไฟฟ้าสำหรับเกษตรกรที่ยากจนและอยู่ในพื้นที่ห่างไกล 4) ภาครัฐจึงควรสนับสนุนการเพิ่มประสิทธิภาพและพัฒนาภาคเกษตรของไทยให้มีความเข้มแข็งและยั่งยืนด้วยการปรับปรุงและพัฒนาระบบน้ำชลประทานและอ่างเก็บน้ำเพิ่มเติมเพื่อสนับสนุนระบบน้ำในการทำการเกษตรกรปัญหาความไม่เพียงพอของแหล่งน้ำ 5) พน. กกพ. กฟภ. และการไฟฟ้านครหลวงควรทบทวนแนวทางในการดำเนินมาตรการค่าไฟฟ้าฟรี เพื่อให้สามารถอุดหนุนค่าไฟฟ้าได้ตรงกับกลุ่มเป้าหมาย และเกิดความเป็นธรรมทั้งต่อผู้ใช้ไฟฟ้าและผู้รับภาระค่าไฟฟ้า**ส่วนราชการ** ประธาน. คนร. **ความเห็นเพิ่มเติม** 1) ให้ มท. กำกับดูแลการดำเนินโครงการให้แล้วเสร็จภายในกำหนดอย่างเคร่งครัด และเพื่อลดภาระหนี้สาธารณะของประเทศสามารถนำไปใช้ในโครงการเร่งด่วน จึงขอให้ กฟภ. พิจารณาทบทวนแหล่งเงินทุนของโครงการดังกล่าวอีกครั้ง 2) ให้ มท. สำรวจข้อมูลการมีไฟฟ้าใช้ทั้งส่วนของพื้นที่ทางการเกษตรและพื้นที่ที่อยู่อาศัยของประชาชนในส่วนภูมิภาค เพื่อนำมาเป็นข้อมูลประกอบการวางแผนการจัดหาพลังงานไฟฟ้าให้ครอบคลุมและทั่วถึง**มติ. ครม. :** 1. อนุมัติและเห็นชอบทั้ง 2 ข้อ ตามที่ มท. เสนอ โดยให้ มท. เป็นหน่วยงานหลักร่วมกับ กษ. พน. และหน่วยงานที่เกี่ยวข้องสำรวจความต้องการใช้ไฟฟ้าของเกษตรกรรายย่อยที่อยู่ในพื้นที่ห่างไกล และสนับสนุนให้เกษตรกรใช้พลังงานทางเลือก เช่น การใช้พลังงานจากแสงอาทิตย์ (Solar cell) รวมถึงให้รับความเห็นของ กค. พน. สงป. คณะกรรมการพัฒนาเศรษฐกิจและสังคมแห่งชาติ และประธานกรรมการนโยบายรัฐวิสาหกิจไปพิจารณาดำเนินการในส่วนที่เกี่ยวข้องต่อไปด้วย 2. ให้การไฟฟ้าส่วนภูมิภาคพิจารณาความเหมาะสมของการใช้แหล่งเงินทุนของโครงการขยายเขตไฟฟ้าให้พื้นที่ทำกินทางการเกษตร ระยะที่ 2 ในปีต่อๆ ไป จากเงินรายได้ของการไฟฟ้าส่วนภูมิภาคหลัก | **หน่วยงานที่รับผิดชอบ** : มท./กษ. (ชป.)**ประโยชน์ที่ได้รับ :** เพื่อให้สามารถอุดหนุนค่าไฟฟ้าได้ตรงกับกลุ่มเป้าหมาย และเกิดความเป็นธรรมทั้งต่อผู้ใช้ไฟฟ้าและผู้รับภาระค่าไฟฟ้า**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 22/2559 วันอังคารที่ 31 พฤษภาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **310559****เรื่อง** **:** ขออนุมัติหลักการและวิธีการจ่ายเงินช่วยเหลือเกี่ยวกับที่ดินให้แก่ราษฎรผู้ถือครองและทำประโยชน์ในที่ดินที่หน่วยราชการดูแล เนื่องในการสร้างทางหลวง**สารัตถะ :** คค. เสนอ ครม. พิจารณาอนุมัติหลักการและวิธีการจ่ายเงินช่วยเหลือเกี่ยวกับที่ดินให้แก่ราษฎรผู้ถือครองและทำประโยชน์ในที่ดินที่หน่วยงานราชการดูแล เนื่องในการสร้างทางหลวงโดยมีรายละเอียดสรุปได้ ดังนี้ครม. มีมติ (28 เม.ย. 2541) อนุมัติหลักการเกี่ยวกับการจ่ายเงินช่วยเหลือ**ค่ารื้อถอนสิ่งปลูกสร้าง ค่าทดแทนต้นไม้ยืนต้น และพืชล้มลุก** ให้แก่ราษฎรในที่ดินที่หน่วยราชการอื่นดูแล เนื่องในการสร้างทางหลวง ตามที่ คค. เสนอ โดยให้รับข้อสังเกตของ กษ. และข้อเสนอเพิ่มเติมของสำนักงานปลัดสำนักนายกรัฐมนตรี (คณะกรรมการแก้ไขปัญหาการบุกรุกที่ดินของรัฐ) เกี่ยวกับการใช้ที่ดินในเขตปฏิรูปที่ดินเพื่อสร้างทางหลวงและขั้นตอนการจ่ายเงินไปพิจารณาดำเนินการด้วย1. มติ ครม. วันที่ 28 เม.ย. 2541 เป็นการอนุมัติหลักการให้กรมทางหลวงจ่ายเงินช่วยเหลือเฉพาะค่ารื้อถอนสิ่งปลูกสร้าง ค่าทดแทนต้นไม้ยืนต้นและพืชล้มลุก ให้แก่ราษฎรในที่ดินที่หน่วยราชการอื่นดูแล เช่น ที่ดินป่าสงวนแห่งชาติ ที่ดิน ส.ป.ก. ที่ดินชลประทาน ที่ดินของกรมธนารักษ์ ที่ดินในเขตทหาร ที่ดินในเขตนิคมฯ ที่ดินการรถไฟ และที่สาธารณประโยชน์ เพื่อให้ราษฎรรื้อถอนขนย้ายออกไป ส่วนที่ดินที่จะใช้ในการสร้างและขยายเขตทางหลวงจะต้องใช้จากหน่วยราชการที่ดูแลและใช้ประโยชน์ในที่ดินนั้น ๆ ก่อน ซึ่งในระยะเวลานั้นไม่มีปัญหาการขอใช้ที่ดินจากหน่วยราชการที่ดูแลแต่อย่างใด2. ปัจจุบันที่ดินของหน่วยงานราชการต่างๆ ได้มีราษฎรเข้าไปครอบครองและทำประโยชน์ทั้งที่ถูกต้องและไม่ถูกต้องตามกฎหมาย เช่น ที่ดิน ส.ป.ก. ที่ได้จัดสรรให้ราษฎรเข้าไปทำประโยชน์ทำกินและเป็นที่อยู่อาศัยจนสามารถสร้างมูลค่าที่ดินให้เพิ่มสูงขึ้น และสร้างรายได้จากการเพาะปลูก เมื่อกรมทางหลวงมีความจำเป็นต้องใช้ที่ดินเพื่อสร้างและขยายเขตทางหลวง ราษฎรที่อยู่อาศัยทำกินในที่ดินดังกล่าวไม่ยินยอมสละการครอบครองที่ดิน ถึงแม้จะมีการเยียวยาโดยการจ่ายเงินช่วยเหลือค่ารื้อถอนสิ่งปลูกสร้างค่าทดแทนต้นไม้ยืนต้นและพืชล้มลุกก็ตาม ส่วนราษฎรที่เข้าไปทำกินและอยู่อาศัยในที่ดินของรัฐโดยไม่ถูกต้องตามกฎหมายเป็นระยะเวลายาวนาน การที่จะให้ราษฎรออกจากพื้นที่ดังกล่าวจะต้องใช้วิธีดำเนินการทางกฎหมาย ซึ่งกว่าจะประสบผลสำเร็จต้องใช้เวลาดำเนินการหลายปีและเนื่องจากเป็นที่ดินของรัฐจึงไม่อยู่ในข่ายที่จะใช้พระราชบัญญัติว่าด้วยการเวนคืนอสังหาริมทรัพย์ พ.ศ. 2530 ได้ ทั้งนี้ **ปัญหาดังกล่าวทำให้โครงการก่อสร้างและขยายทางหลวงไม่สามารถเข้าดำเนินการก่อสร้างตามแผนงานได้** (กรณีดำเนินการเอง) **และไม่สามารถส่งมอบพื้นที่ให้แก่ผู้รับจ้างเข้าดำเนินการได้** (กรณีจ้างเหมา) ซึ่งกรณีดังกล่าวเป็นสาเหตุหนึ่งที่ผู้รับจ้างยกขึ้นอ้างในการขอต่ออายุสัญญาหรือขอตัดค่างานออกจากสัญญา ส่งผลให้กิจการอันเป็นสาธารณูปโภคไม่เป็นไปตามแผนพัฒนาเศรษฐกิจและสังคม และไม่สามารถดำเนินการตามภารกิจให้แล้วเสร็จตามวัตถุประสงค์ที่กำหนดไว้หากมีการพิจารณาแก้ไขช่วยเหลือเยียวยาให้แก่ผู้ได้รับผลกระทบจากโครงการก่อสร้างทางหลวงที่สูญเสียประโยชน์ที่ดินทำกินหรือที่อยู่อาศัยจะเป็นการ**บรรเทาปัญหาความขัดแย้งที่อาจจะเกิดขึ้นจากการที่ราษฎรจะต้องย้ายถิ่นที่อยู่** และทำให้ราษฎรมีเงินทุนที่จะไปประกอบอาชีพเดิมหรืออาชีพใหม่ และเป็นผลดีต่อทัศนคติของราษฎรกับหน่วยงานของรัฐที่มีหน้าที่จัดทำบริการสาธารณะ รวมทั้งการจ่ายเงินดังกล่าวสามารถฟื้นฟูสภาพจิตใจและสังคมได้ ดังนั้น คค. จึงเสนอ ครม. เพื่อพิจารณาอนุมัติหลักการและวิธีการจ่ายเงินช่วยเหลือเกี่ยวกับที่ดินให้แก่ราษฎรผู้ถือครองและทำประโยชน์ในที่ดินที่หน่วยราชการดูแล เนื่องในการสร้างทางหลวง3 **กรมทางหลวงมีแผนก่อสร้างทางหลวงพิเศษระหว่างเมือง (Motorway) จำนวน 3 สายทาง ทางหลวงเพื่อรองรับเขตเศรษฐกิจพิเศษ จำนวน 1 สายทาง และทางหลวงแผ่นดิน จำนวน 8 สายทาง มีพื้นที่ที่จะดำเนินการรวมประมาณ 21,600 ไร่ ซึ่งเป็นที่ดินที่หน่วยราชการดูแลประมาณ 3,397 ไร่ 3 งาน 14 ตาราง** (จำนวน 856 แปลง ประกอบด้วย ที่ดิน ส.ป.ก. จำนวน 696 แปลง ที่ดินในเขตป่าสงวนแห่งชาติ จำนวน 144 แปลงและที่ดินราชพัสดุ จำนวน 16 แปลง) **โดยมีราษฎรที่ได้รับผลกระทบจากโครงการที่เรียกร้องเงินช่วยเหลือ ประมาณ 1,092 ราย งบประมาณในการช่วยเหลือราษฎรดังกล่าวเป็นจำนวนเงินประมาณ 817,449,230 บาท**ความเห็นของ กษ.กระทรวงเกษตรและสหกรณ์พิจารณาแล้วเห็นชอบด้วยกับหลักการและวิธีการจ่ายเงินช่วยเหลือเกี่ยวกับที่ดินให้แก่ราษฎรผู้ถือครองและทำประโยชน์ในที่ดินที่หน่วยราชการดูแล เนื่องในการสร้างทางหลวง ตามที่กระทรวงคมนาคมเสนอ เนื่องจากเป็นจากเป็นมาตรการทางบริหารที่สามารถช่วยเหลือเยียวยาหรือบรรเทาความเดือดร้อนให้แก่ราษฎรผู้ครอบครองและทำประโยชน์ที่ดินที่หน่วยราชการดูแล ซึ่งได้รับผลกระทบเป็นเหตุให้ที่ดินทำกินอาจมีเนื้อที่ลดลงจนไม่เพียงพอแก่การครองชีพ และต้องหาซื้อที่ดินแปลงใหม่ซึ่งอาจมีราคาสูงกว่าค่าชดเชยที่ได้จากทางราชการโดยแต่เดิมมีเพียงค่ารื้อถอนสิ่งปลูกสร้าง ค่าต้นไม้ยืนต้น ค่าพืชล้มลุก เท่านั้น หรืออาจจะต้องเปลี่ยนวิถีชีวิตไปประกอบอาชีพอย่างอื่น รวมทั้งเป็นการจูงใจให้เกษตรกรยินยอมให้ความร่วมมือและสนับสนุนการดำเนินโครงการ ซึ่งจะช่วยลดปัญหาความขัดแย้งระหว่างส่วนราชการกับราษฎรลงได้ระดับหนึ่ง และทำให้การดำเนินงานของกระทรวงคมนาคมแล้วเสร็จตามแผนงานที่กำหนดไว้ โดยมีข้อคิดเห็นเพิ่มเติมว่า เนื่องจากที่ดินซึ่ง ส.ป.ก. ถือกรรมสิทธิ์ยังมีสถานะเป็นที่ดินของรัฐ เห็นสมควรแก้ไขคำว่า “ค่าชดเชยที่ดิน” ที่ปรากฏในอำนาจหน้าที่ของคณะกรรมการใน(1) เป็นถ้อยคำอื่นตามความเหมาะสมต่อไป**มติ. ครม. :** 1. เห็นชอบให้ทบทวนมติ ครม. เมื่อวันที่ 28 เม.ย. 2541 (เรื่อง ขออนุมัติหลักการเกี่ยวกับการจ่ายเงินช่วยเหลือค่ารื้อถอนสิ่งปลูกสร้าง ค่าทดแทนต้นไม้ยืนต้นและพืชล้มลุกให้แก่ราษฎรในที่ดินที่หน่วยราชการอื่นดูแล เนื่องในการสร้างทางหลวง) โดยปรับปรุงหลักการและวิธีการจ่ายเงินช่วยเหลือเกี่ยวกับที่ดินให้แก่ราษฎรผู้ถือครองและทำประโยชน์ในที่ดินที่หน่วยราชการดูแล เนื่องในการสร้างทางหลวงตามที่ คค. เสนอ และให้ คค. รับความเห็นของ กค. กษ. ทส. สคก. และ สศช. ไปพิจารณาดำเนินการต่อไปด้วย 2. ให้ คค. รับความเห็นของ สงป. เรื่อง แนวทางปฏิบัติการพิสูจน์ความถูกต้องจากภาพถ่ายทางอากาศตามมาตรการของคณะกรรมการแก้ไขปัญหาการบุกรุกที่ดินของรัฐและการตรวจสอบเอกสารสิทธิของราษฎรที่นำมาอ้างอิงให้ถูกต้องตามมติ ครม. เมื่อวันที่ 11 ก.ค. 2532 และ 20 เม.ย. 2553 โดยคำนึงถึงค่าใช้จ่ายที่เหมาะสมไปพิจารณาประกอบการดำเนินการ | **หน่วยงานที่รับผิดชอบ** : คค./กษ. (ชป./ส.ป.ก.)**ประโยชน์ที่ได้รับ :** เพื่อเป็นการช่วยเหลือเยียวยาหรือบรรเทาความเดือดร้อนให้แก่ราษฎรผู้ครอบครองและทำประโยชน์ที่ดินที่หน่วยราชการดูแล ซึ่งได้รับผลกระทบเป็นเหตุให้ที่ดินทำกินอาจมีเนื้อที่ลดลงจนไม่เพียงพอแก่การครองชีพ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 22/2559 วันอังคารที่ 31 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **310559****เรื่อง** **:** ร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงท้องถิ่น สายเชื่อมระหว่างถนนกำแพงเพชร 6 กับศูนย์ราชการเฉลิมพระเกียรติ 80 พรรษา 5 ธันวาคม 2550 พ.ศ. ....**สารัตถะ :** มท. เสนอ ครม. พิจารณาอนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงท้องถิ่น สายเชื่อมระหว่างถนนกำแพงเพชร 6 กับศูนย์ราชการเฉลิมพระเกียรติ 80 พรรษา 5 ธันวาคม 2550 พ.ศ. .... โดยมีสาระสำคัญเป็นการกำหนดเขตที่ดินในบริเวณที่ที่จะเวนคืน เพื่อสร้างทางหลวงท้องถิ่น สายเชื่อมระหว่างถนนกำแพงเพชร 6 กับศูนย์ราชการเฉลิมพระเกียรติ 80 พรรษา 5 ธันวาคม 2550 ในท้องที่แขวงตลาดบางเขน และแขวงทุ่งสองห้อง เขตหลักสี่ กรุงเทพมหานคร (กทม.)โดยมีรายละเอียดสรุปได้ ดังนี้1. มท. เสนอว่า กทม. โดยมติ ครม. เมื่อวันที่ 25 พ.ค. 2547 ได้รับมอบจากกรมธนารักษ์ กระทรวงการคลัง ให้ดำเนินโครงการก่อสร้างทางหลวงท้องถิ่น สายเชื่อมระหว่างถนนกำแพงเพชร 6 (ถนนหมายเลข 8) กับศูนย์ราชการเฉลิมพระเกียรติ 80 พรรษา 5 ธันวาคม 2550 ในท้องที่แขวงตลาดบางเขน และแขวงทุ่งสองห้อง เขตหลักสี่ กทม.2. จุดเริ่มต้นของโครงการเริ่มจากถนนกำแพงเพชร 6 (ถนนหมายเลข 8) บริเวณด้านใต้ของโรงแรมมิราเคิลแกรนด์ไปสิ้นสุดบริเวณด้านทิศใต้ของถนนภายในศูนย์ราชการเฉลิมพระเกียรติ 80 พรรษา 5 ธันวาคม 2550 ซึ่งอยู่ระหว่างโกดังไปรษณีย์ไทยกับแฟลตไปรษณีย์ไทย ลักษณะการก่อสร้างเป็นถนนคอนกรีตเสริมเหล็กขนาด 4 ช่องทางจราจร (ไป – กลับ) พร้อมทางเท้า ระบบระบายน้ำและระบบไฟฟ้า ซึ่งมีที่ดินที่ถูกเวนคืนซึ่งเป็นที่ดินของเอกชน จำนวน 8 ราย นอกนั้นเป็นที่ราชพัสดุภายใต้การดูแลของสำนักงานตำรวจแห่งชาติประมาณ 21 แปลง โรงเรือนหรือสิ่งปลูกสร้างประมาณ 25 รายการ3. กทม. มีความจำเป็นจะต้องได้มาซึ่งอสังหาริมทรัพย์เพื่อก่อสร้างทางหลวงท้องถิ่นสายเชื่อมระหว่างถนนกำแพงเพชร 6 กับศูนย์ราชการเฉลิมพระเกียรติ 80 พรรษา 5 ธันวาคม 2550 เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจดำเนินการต่อไป จึงจำเป็นต้องตราพระราชกฤษฎีกากำหนดเขตที่ดินในบริเวณที่ที่จะเวนคืนในพื้นที่ดังกล่าว ซึ่ง กทม. ได้จัดให้มีกระบวนการรับฟังความคิดเห็นของประชาชนตามขั้นตอนของระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548 แล้ว โดยประชาชนผู้มีส่วนได้เสียส่วนใหญ่เห็นด้วยกับการดำเนินโครงการดังกล่าวความเห็นของ กษ.กษ. พิจารณาแล้ว เห็นชอบด้วยกับหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงท้องถิ่น สายเชื่อมระหว่างถนนกำแพงเพชร 6 กับศูนย์ราชการเฉลิมพระเกียรติ 80 พรรษา 5 ธันวาคม 2550 พ.ศ. .... เนื่องจากการตราพระราชกฤษฎีกาฉบับนี้เป็นไปตามขั้นตอนของกฎหมายที่กำหนดให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปในที่ดินของเจ้าของหรือผู้ครอบครองโดยชอบด้วยกฎหมาย เพื่อทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน ในท้องที่แขวงตลาดบางเขน และแขวงทุ่งสองห้อง เขตหลักสี่ กรุงเทพมหานคร ก่อนดำเนินการก่อสร้างทางหลวงท้องถิ่น สายเชื่อมระหว่างถนนกำแพงเพชร 6 กับศูนย์ราชการเฉลิมพระเกียรติ 80 พรรษา 5 ธันวาคม 2550 เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค โดยพื้นที่ที่ขอเวนคืนดังกล่าวข้างต้นไม่มีผลกระทบต่อการดำเนินงานตามภารกิจของ กษ. แต่อย่างใด ทั้งนี้ เมื่อพระราชกฤษฎีกาฉบับดังกล่าวมีผลบังคับใช้ตามกฎหมายแล้ว หากผู้ถูกเวนคืนไม่พอใจราคาหรือจำนวนเงินค่าทดแทนที่ทางราชการกำหนดให้ ก็สามารถยื่นอุทธรณ์ รวมถึงใช้สิทธิในการฟ้องคดีตามขั้นตอนของกฎหมายได้ต่อไป จึงเห็นสมควรที่ ครม. จะพิจารณาให้ความเห็นชอบร่างพระราชกฤษฎีกาฉบับนี้ ตามที่ มท. เสนอ**มติ ครม. :** อนุมัติหลักการร่างพระราชกฤษฎีกาดังกล่าว ตามที่ มท. เสนอ และให้ส่ง สคก. ตรวจพิจารณา แล้วดำเนินการต่อได้ | **หน่วยงานที่รับผิดชอบ** : มท./กษ. (ชป.)**ประโยชน์ที่ได้รับ :** เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค และเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 22/2559 วันอังคารที่ 31 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **310559****เรื่อง** **:** ร่างกฎกระทรวงเพิกถอนป่าสงวนแห่งชาติ ป่าลำน้ำน่านฝั่งขวา บางส่วน ในท้องที่ตำบลน้ำหมัน ตำบลจริม ตำบลท่าปลา ตำบลร่วมจิต อำเภอท่าปลา และตำบลขุนฝาง อำเภอเมืองอุตรดิตถ์ จังหวัดอุตรดิตถ์ พ.ศ. ....**สารัตถะ :** ทส. เสนอ ครม. พิจารณา ดังนี้ 1) อนุมัติหลักการร่างกฎกระทรวงเพิกถอนป่าสงวนแห่งชาติ ป่าลำน้ำน่านฝั่งขวา บางส่วน ในท้องที่ตำบลน้ำหมัน ตำบลจริม ตำบลท่าปลา ตำบลร่วมจิต อำเภอท่าปลา และตำบลขุนฝาง อำเภอเมืองอุตรดิตถ์ จังหวัดอุตรดิตถ์ พ.ศ. .... 2) ยกเว้นการดำเนินการตามมติ ครม. เมื่อวันที่ 28 ก.พ. 2555 ในส่วนพื้นที่ทับซ้อนกับส่วนราชการอื่น ดังนี้2.1) พื้นที่ในความรับผิดชอบของสำนักงานการปฏิรูปที่ดินเพื่อเกษตรกรรม (ส.ป.ก.) ในท้องที่อำเภอท่าปลา จังหวัดอุตรดิตถ์ เนื่องจากยังไม่มีพระราชกฤษฎีกากำหนดเขตปฏิรูปที่ดินในท้องที่ดังกล่าว2.2) พื้นที่ความรับผิดชอบของกรมอุทยานแห่งชาติ สัตว์ป่า และพันธุ์พืช คือ อุทยานแห่งชาติลำน้ำน่าน และเขตรักษาพันธุ์สัตว์ป่าลำน้ำน่านฝั่งขวาโดยมีรายละเอียดสรุปได้ ดังนี้1. ครม. ได้มีมติเมื่อวันที่ 28 ก.พ. 2555 ให้ทุกหน่วยงานรับความเห็นของเลขาธิการคณะรัฐมนตรีไปพิจารณาดำเนินการด้วยว่า ในการเสนอร่างพระราชกฤษฎีกากำหนดเขตปฏิรูปที่ดิน หรือร่างพระราชกฤษฎีกาที่ต้องกำหนดแนวเขตที่ดินเพื่อดำเนินการในลักษณะเช่นเดียวกับร่างพระราชกฤษฎีกากำหนดเขตปฏิรูปที่ดินต่อ ครม. บางครั้งพื้นที่ในการดำเนินการยังไม่เป็นที่ยุติว่าอยู่ในพื้นที่ที่ควรสงวนไว้ไม่ให้นำไปปฏิรูปที่ดินหรือไม่ หรือทับซ้อนกับแนวเขตที่ได้มีการกำหนดไว้เป็นพื้นที่ดำเนินการตามกฎหมายอื่น เช่น พื้นที่ป่าสงวนแห่งชาติ เป็นต้น หรือไม่ ซึ่งจะมีปัญหาในการตรากฎหมายและปัญหาในการดำเนินการ เมื่อกฎหมายดังกล่าวมีผลใช้บังคับแล้ว ดังนั้น เพื่อป้องกันมิให้เกิดปัญหาดังกล่าว ก่อนเสนอเรื่องต่อ ครม. หน่วยงานเจ้าของเรื่องต้องประสานงานกับหน่วยงานที่เกี่ยวข้องให้ได้ข้อยุติเสียก่อนว่าแนวเขตในการดำเนินการตามร่างกฎหมายดังกล่าวเป็นแนวเขตที่สามารถเข้าดำเนินการได้ และไม่ทับซ้อนกับแนวเขตที่ได้มีการกำหนดไว้เป็นพื้นที่ดำเนินการตามกฎหมายอื่น2. เนื่องจากพื้นที่บางส่วนของป่าลำน้ำน่านฝั่งขวา ในท้องที่ตำบลน้ำหมัน ตำบลจริม ตำบลท่าปลา ตำบลร่วมจิต อำเภอท่าปลา และตำบลขุนฝาง อำเภอเมืองอุตรดิตถ์ จังหวัดอุตรดิตถ์ ซึ่งเป็นพื้นที่ป่าสงวนแห่งชาติ ทับซ้อนกับพื้นที่ส่วนที่นิคมสร้างตนเองจะดำเนินการประกาศพระราชกฤษฎีกานิคมสร้างตนเอง ในท้องที่อำเภอท่าปลา และอำเภอเมืองอุตรดิตถ์ เพิ่มเติม และพื้นที่ตามพระราชกฤษฎีกากำหนดเขตปฏิรูปที่ดิน เนื้อที่ 7,686 ไร่3. สำหรับการดำเนินการตามมติ ครม. เมื่อวันที่ 28 ก.พ. 2555 ทส. โดยกรมป่าไม้ได้ตรวจสอบการทับซ้อนกันพื้นที่ตามกฎหมายอื่น ดังนี้ 3.1 พื้นที่นิคมสร้างตนเองลำน้ำน่านที่ได้ดำเนินการจัดแปลงที่ดินล้ำเขตป่าสงวนแห่งชาติ ซึ่งกรมป่าไม้ได้ดำเนินการเพิกถอนพื้นที่ดังกล่าวออกจากแผนที่ท้ายร่างกฎกระทรวงฯ แล้ว 3.2 พื้นที่ตามพระราชกฤษฎีกากำหนดเขตที่ดิน ในท้องที่ตำบลขุนฝาง ตำบลบ้านด่านนาขาม ตำบลคุ้งตะเภา ตำบลผาจุก ตำบลป่าเซ่า และตำบลหาดกรวด อำเภอเมืองอุตรดิตถ์ จังหวัดอุตรดิตถ์ ให้เป็นเขตปฏิรูปที่ดิน พ.ศ. 2554 ซึ่งได้ดำเนินการเพิกถอนพื้นที่ส่วนที่ทับซ้อนนี้ออกแล้ว แต่สำหรับพื้นที่ในท้องที่อำเภอท่าปลา ส.ป.ก. แจ้งว่าปัจจุบันยังมิได้เสนอร่างพระราชกฤษฎีกากำหนดเขตปฏิรูปที่ดินในพื้นที่ป่าสงวนแห่งชาติดังกล่าว และ ส.ป.ก. จะได้เสนอร่างพระราชกฤษฎีกาเมื่อร่างกฎกระทรวงเพิกถอนป่าสงวนแห่งชาติฯ ประกาศใช้บังคับแล้ว ดังนั้น จึงไม่ได้ดำเนินการกันพื้นที่ส่วนนี้ออก ประกอบกับหากภายหลัง ส.ป.ก. ได้เสนอร่างพระราชกฤษฎีกากำหนดเขตปฏิรูปที่ดินและกฎหมายดังกล่าวมีผลใช้บังคับแล้ว เมื่อ ส.ป.ก. เข้าไปดำเนินการและออก ส.ป.ก. 4-01 แล้วก็จะมีผลเป็นการเพิกถอนพื้นที่ตามมาตรา 26 (4) แห่งพระราชบัญญัติการปฏิรูปที่ดินเพื่อเกษตรกรรม พ.ศ. 2518 และที่แก้ไขเพิ่มเติม 3.3 อุทยานแห่งชาติลำน้ำน่านและเขตรักษาพันธุ์สัตว์ป่าลำน้ำน่านฝั่งขวาเหตุผลการประกาศพื้นที่ดังกล่าว มีเจตนารมณ์เพื่อสงวนและคุ้มครองรักษาทรัพยากรธรรมชาติ ซึ่งสอดคล้องกับเจตนารมณ์ในการประกาศป่าสงวนแห่งชาติ เพื่อคุ้มครอง รักษาสภาพป่าไม้และทรัพยากรธรรมชาติจึงเป็นกฎหมายที่เสริมกัน เมื่อประกาศเป็นกฎหมายแล้วจะไม่มีปัญหาในการใช้บังคับและหากแม้จะดำเนินการใดๆ ในพื้นที่ทับซ้อนทางกฎหมายจะต้องพิจารณาถึงวัตถุประสงค์ของกฎหมายแต่ละฉบับประกอบกัน หากกฎหมายมีวัตถุประสงค์ที่แตกต่างกัน การบังคับใช้กฎหมายก็จะต้องเป็นไปตามวัตถุประสงค์ของกฎหมายนั้นๆ แต่การใช้บังคับกฎหมายในแต่ละฉบับก็สามารถดำเนินการได้เท่าที่ไม่ขัดกับกฎหมายอื่น จึงไม่ได้เพิกถอนส่วนทับซ้อนดังกล่าว4. เพิกถอนป่าลำน้ำน่านฝั่งขวา บางส่วน ในท้องที่ตำบลน้ำหมัน ตำบลจริม ตำบลท่าปลา ตำบลร่วมจิต อำเภอท่าปลา และตำบลขุนฝาง อำเภอเมืองอุตรดิตถ์ จังหวัดอุตรดิตถ์ ซึ่งเป็นป่าสงวนแห่งชาติ ตามกฎกระทรวง ฉบับที่ 862 (พ.ศ. 2522) ออกตามความในพระราชบัญญัติป่าสงวนแห่งชาติ พ.ศ. 2507 ออกจากการเป็นป่าสงวนแห่งชาติ ภายในแนวเขตที่เพิกถอนตามแผนที่ท้ายกฎกระทรวงความเห็นของ กษ.กษ. พิจารณาแล้ว เห็นด้วยในหลักการของร่างกฎกระทรวงดังกล่าว เนื่องจากเป็นการเพิกถอนป่าสงวนแห่งชาติ ป่าลำน้ำน่านฝั่งขวาบางส่วน ในท้องที่จังหวัดอุตรดิตถ์ ซึ่งเป็นพื้นที่ป่าสงวนแห่งชาติ ตามกฎกระทรวง ฉบับที่ 862 (พ.ศ. 2522) ออกตามความในพระราชบัญญัติป่าสงวนแห่งชาติ พ.ศ. 2507 ออกจากการเป็นป่าสงวนแห่งชาติ เพื่อเป็นการช่วยเหลือราษฎรที่ได้รับความเดือดร้อนจากที่อยู่อาศัย ซึ่งไม่สามารถออกเอกสารสิทธิ์ที่ดินได้ จึงควรดำเนินการโดยเร่งด่วนเพื่อแก้ไขให้กับประชาชนต่อไป**มติ ครม. :** 1. อนุมัติหลักการร่างกฎกระทรวงดังกล่าว ตามที่ ทส. เสนอ และให้ส่ง สคก. ตรวจพิจารณา แล้วดำเนินการต่อไปได้ โดยให้ยกเว้นการดำเนินการตามมติ ครม. เมื่อวันที่ 28 ก.พ. 2555 (เรื่อง ร่างพระราชกฤษฎีกากำหนดเขตที่ดิน ในท้องที่ตำบลเขาย่า อำเภอศรีบรรพต และตำบลชะมวง อำเภอควนขนุน จังหวัดพัทลุง ให้เป็นเขตปฏิรูปที่ดิน พ.ศ. ....) ในส่วนพื้นที่ทับซ้อนกับส่วนราชการอื่น2. ให้ ทส. รับข้อสังเกตของ สคก. และ สศช. ไปพิจารณาดำเนินการต่อไปด้วย3. ให้ กษ. เร่งรัดการเสนอร่างพระราชกฤษฎีกากำหนดเขตปฏิรูปที่ดิน ในท้องที่อำเภอท่าปลา จังหวัดอุตรดิตถ์ ต่อ ครม. โดยเร็วต่อไป | **หน่วยงานที่รับผิดชอบ** : ทส./กษ. (สกม.)**ประโยชน์ที่ได้รับ :** เพื่อแก้ไขปัญหาให้กับประชาชนและรองรับการอพยพราษฎรจากการสร้างเขื่อนสิริกิต์ โดยพื้นที่บางส่วนทับซ้อนกับป่าสงวนแห่งชาติ ป่าลำน้ำน่านฝั่งขวา ซึ่งราษฎรได้รับความเดือดร้อนจากที่อยู่อาศัยไม่สามารถออกเอกสารสิทธิ์ที่ดินได้**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 22/2559 วันอังคารที่ 31 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **310559****เรื่อง** **:** ร่างกฎกระทรวงกำหนดให้พื้นที่ตำบลพระธาตุผาแดง ตำบลแม่ตาว และตำบลแม่กุ อำเภอแม่สอด จังหวัดตาก เป็นเขตพื้นที่คุ้มครองสิ่งแวดล้อม พ.ศ. ....**สารัตถะ :** ทส. เสนอ ครม. พิจารณาอนุมัติหลักการร่างกฎกระทรวงกำหนดให้พื้นที่ตำบลพระธาตุผาแดง ตำบลแม่ตาว และตำบลแม่กุ อำเภอแม่สอด จังหวัดตาก เป็นเขตพื้นที่คุ้มครองสิ่งแวดล้อม พ.ศ. .... ซึ่งมีสาระสำคัญเป็นการกำหนดให้พื้นที่ดังกล่าวเป็นเขตพื้นที่คุ้มครองสิ่งแวดล้อม โดยกำหนดมาตรการห้ามกระทำการหรือประกอบกิจการมาตรการบริหารจัดการและกำกับดูแลผลการคุ้มครองสิ่งแวดล้อม และการจัดทำแผนการฟื้นฟูทรัพยากรธรรมชาติและสิ่งแวดล้อมในพื้นที่ดังกล่าว เพื่อให้ทรัพยากรธรรมชาติได้รับการฟื้นฟูกลับคืนสู่สภาพตามระบบนิเวศดั้งเดิม คุณภาพสิ่งแวดล้อมและประชาชนมีคุณภาพชีวิตที่ดีขึ้น ซึ่งคณะกรรมการสิ่งแวดล้อมแห่งชาติได้ให้ความเห็นชอบแล้วโดยมีรายละเอียดสรุปได้ ดังนี้1. พื้นที่บางส่วนของตำบลพระธาตุผาแดง ตำบลแม่ตาว และตำบลแม่กุ อำเภอแม่สอด จังหวัดตาก ได้รับผลกระทบกระเทือนจากกิจกรรมต่างๆ ของมนุษย์ โดยพบการปนเปื้อนสารแคดเมียมในสิ่งแวดล้อม ได้แก่ ดิน ตะกอนดินในแหล่งน้ำ และผลผลิตทางการเกษตรในระดับปริมาณที่แตกต่างกัน บางพื้นที่มีระดับเป็นอันตรายต่อสิ่งมีชีวิตจนส่งผลกระทบต่อสุขภาพและการดำรงชีวิตของประชาชน2. ต่อมาศาลปกครองสูงสุดได้มีคำพิพากษาเมื่อวันที่ 14 ต.ค. 2557 ให้คณะกรรมการสิ่งแวดล้อมแห่งชาติใช้อำนาจตามมาตรา 43 แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 แนะนำให้ รมว.ทส. ออกกฎกระทรวงกำหนดให้พื้นที่ลุ่มน้ำแม่ตาว อำเภอแม่สอด จังหวัดตาก เป็นเขตพื้นที่คุ้มครองสิ่งแวดล้อม โดยให้กำหนดมาตรการคุ้มครองอย่างใดๆ ตามมาตรา 44 แห่งพระราชบัญญัติดังกล่าวไว้ในกฎกระทรวงภายในเก้าสิบวันนับแต่วันที่คดีถึงที่สุด (12 ม.ค. 2558)3. คณะกรรมการสิ่งแวดล้อมแห่งชาติ ในการประชุมครั้งที่ 1/2559 เมื่อวันที่ 19 ก.พ. 2559 มีมติเห็นชอบกับร่างกฎกระทรวงกำหนดให้พื้นที่ตำบลพระธาตุผาแดง ตำบลแม่ตาว และตำบลแม่กุ อำเภอแม่สอด จังหวัดตาก เป็นเขตพื้นที่คุ้มครองสิ่งแวดล้อม พ.ศ. .... ตามความเห็นของคณะอนุกรรมการพิจารณาการจัดการด้านสิ่งแวดล้อมในเขตพื้นที่คุ้มครองสิ่งแวดล้อมและมอบหมายให้สำนักงานนโยบายและแผนทรัพยากรธรรมชาติและสิ่งแวดล้อมนำร่างกฎกระทรวงในเรื่องนี้เสนอ ครม. พิจารณาต่อไป ประกอบกับสำนักงานนโยบายและแผนทรัพยากรธรรมชาติและสิ่งแวดล้อมได้ดำเนินการรับฟังความคิดเห็นของประชาชนในพื้นที่ด้วยแล้ว4. สาระสำคัญของร่างกฎหมาย 4.1 กำหนดบริเวณห้ามกระทำหรือประกอบกิจกรรมใดๆ ที่อาจเป็นอันตรายหรือก่อให้เกิดผลกระทบในทางเปลี่ยนแปลงระบบนิเวศน์ของพื้นที่นั้นหรือเกิดผลกระทบต่อคุณค่าของสิ่งแวดล้อมศิลปกรรม เช่น การทำเหมือง โรงงานทุกจำพวก การขุด ตัก เจาะ ดิน เว้นแต่จะได้รับอนุญาต 4.2 กำหนดให้หน่วยงานราชการดำเนินการปลูกป่าให้สอดคล้องกับระบบนิเวศในพื้นที่ที่อยู่ในเขตป่าตามกฎหมายว่าด้วยการป่าไม้ และกำกับ ดูแล และควบคุมการทำเกษตรกรรมที่เพาะปลูกพืชเพื่อการบริโภคในพื้นที่ที่มีการกระจายตัวของสารแคดเมียม 4.3 กำหนดให้ส่วนราชการ รัฐวิสาหกิจหรือเอกชนที่จะทำการก่อสร้างอาคารหรือดำเนินการโครงการหรือประกอบกิจการในพื้นที่ตามกฎกระทรวงนี้ นอกจากต้องปฏิบัติตามหลักเกณฑ์ที่กำหนดไว้ในกฎกระทรวงนี้ ให้จัดทำและเสนอรายงานการวิเคราะห์ผลกระทบสิ่งแวดล้อมแล้วแต่กรณีต่อสำนักงานนโยบายและแผนทรัพยากรธรรมชาติและสิ่งแวดล้อมตามหลักเกณฑ์วิธีการและระเบียบปฏิบัติที่กำหนดไว้ 4.4 กำหนดให้จังหวัดตากและหน่วยงานราชการที่มีหน้าที่เกี่ยวข้องดำเนินการจัดทำแผนงานและงบประมาณเพื่อบรรจุไว้ในแผนปฏิบัติการเพื่อการจัดการคุณภาพสิ่งแวดล้อมในระดับจังหวัด เพื่อดำเนินการควบคุม ลด และขจัดการปนเปื้อนสารแคดเมียม รวมถึงการฟื้นฟูเรื่องสุขภาพ 4.5 กำหนดให้มีคณะกรรมการกำกับดูแลและติดตามผลการคุ้มครองสิ่งแวดล้อมระดับจังหวัด โดยมีผู้ว่าราชการจังหวัดตาก เป็นประธานกรรมการ และผู้อำนวยการสำนักงานทรัพยากรธรรมชาติและสิ่งแวดล้อมจังหวัดตาก เป็นกรรมการและเลขานุการ และกำหนดให้คณะกรรมการดังกล่าวมีหน้าที่ดูแล ติดตาม ตรวจสอบ ประเมินผลและเฝ้าระวังการบังคับใช้มาตรการคุ้มครองสิ่งแวดล้อม ตามกฎกระทรวงนี้ และจัดทำแผนปฏิบัติการเพื่อควบคุม ป้องกัน เฝ้าระวัง ฟื้นฟู และแก้ไขปัญหาคุณภาพสิ่งแวดล้อม เพื่อนำไปประกอบการจัดทำแผนปฏิบัติการเพื่อการจัดการคุณภาพสิ่งแวดล้อมในระดับจังหวัดความเห็นของ กษ.กษ. พิจารณาแล้วเห็นว่า เพื่อกำหนดให้มีการนำมาตรการคุ้มครองสิ่งแวดล้อมมาใช้ในการรักษา อนุรักษ์ ฟื้นฟู และการแก้ไขปัญหาที่เกิดขึ้นในพื้นที่ดังกล่าวอันจะเป็นประโยชน์โดยรวม จึงเห็นด้วยกับหลักการในการออกกฎกระทรวงดังกล่าว**มติ ครม. :** อนุมัติหลักการร่างกฎกกระทรวงดังกล่าว ตามที่ ทส. เสนอ และให้ส่ง สคก. ตรวจพิจารณา โดยให้รับความเห็นของ สศช. ไปประกอบการพิจารณาด้วย แล้วดำเนินการต่อไปได้ | **หน่วยงานที่รับผิดชอบ** : ทส./กษ. (สกม.)**ประโยชน์ที่ได้รับ :** เพื่อกำหนดให้มีการนำมาตรการคุ้มครองสิ่งแวดล้อมมาใช้ในการรักษา อนุรักษ์ ฟื้นฟู และการแก้ไขปัญหาที่เกิดขึ้นในพื้นที่ดังกล่าวอันจะเป็นประโยชน์โดยรวม**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 22/2559 วันอังคารที่ 31 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **310559****เรื่อง** **:** ร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 3646 สายทดน้อย - หนองเอี่ยน พ.ศ. ....**สารัตถะ :** คค. เสนอ ครม. พิจารณาอนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 3646 สายทดน้อย - หนองเอี่ยน พ.ศ. .... ซึ่งมีสาระสำคัญสำคัญเป็นการกำหนดเขตที่ดินในบริเวณที่ที่จะเวนคืน ในท้องที่ตำบลผักขะ อำเภอวัฒนานคร และตำบลคลองทับจันทร์ ตำบลเมืองไผ่ ตำบลฟากห้วย ตำบลคลองน้ำใส ตำบลท่าข้าม อำเภออรัญประเทศ จังหวัดสระแก้ว เพื่อสร้างทางหลวงแผ่นดินหมายเลข 3646 สายทดน้อย – หนองเอี่ยนโดยมีรายละเอียดสรุปได้ ดังนี้1. คค. เสนอว่า นายกรัฐมนตรีราชอาณาจักรไทยและราชอาณาจักรกัมพูชาได้พิจารณาหารือในคราวประชุม US-ASEAN Business forum ที่จังหวัดเสียมราฐ เมื่อวันที่ 13 ก.ค. 2555 ซึ่งนายกรัฐมนตรีราชอาณาจักรกัมพูชาขอกู้เงินจากประเทศไทยในการสร้างเส้นทางจากด่านสตึงบทไปยังถนนหมายเลข 5 ของราชอาณาจักรกัมพูชา และขอให้ราชอาณาจักรไทยพิจารณาสนับสนุนค่าก่อสร้างสะพานบริเวณจุดผ่านแดนแห่งใหม่ (บ้านหนองเอี่ยน – สตึงบท) และในการประชุมหารือระดับรัฐมนตรีด้านคมนาคมราชอาณาจักรไทย – ราชอาณาจักรกัมพูชาระหว่างรัฐมนตรีว่าการกระทรวงคมนาคม และ Mr Tram Iv Tek รัฐมนตรีว่าการกระทรวงโยธาธิการและขนส่ง เมื่อวันที่ 17 ม.ค. 2556 ฝ่ายราชอาณาจักรกัมพูชาแจ้งว่า จำเป็นที่จะต้องพิจารณาหาแนวทางป้องกันอุทกภัยในการออกแบบและก่อสร้างจุดผ่านแดนถาวร บ้านหนองเอี่ยน – สตึงบท โดยผลการวิเคราะห์ความคุ้มค่าของโครงการได้อัตราผลตอบแทนในการลงทุน (Economic Internal Rate of Return : EIRR) เท่ากับร้อยละ 15.05 กรอบวงเงินหรือกรอบประมาณการในการดำเนินการโครงการ สำหรับวงเงินก่อสร้างแบ่งเป็น 2 ระยะคือ ระยะที่ 1 ดำเนินการก่อสร้างถนนและสะพานข้ามพรมแดนระยะทางประมาณ 5 กิโลเมตร (ช่วงปลายโครงการ) วงเงินก่อสร้างประมาณ 860 ล้านบาท (บรรจุไว้ในแผนเสนอของบประมาณปี 2560) และระยะที่ 2 ดำเนินการก่อสร้างถนนโครงการในส่วนที่เหลือ ระยะทางประมาณ 25 กิโลเมตร วงเงินก่อสร้างประมาณ 2,290 ล้านบาท ส่วนวงเงินในการดำเนินการจัดกรรมสิทธิ์ที่ดินประมาณ 515,000,000 บาท2. ดังนั้น เพื่อให้การสร้างทางหลวงแผ่นดินตามโครงการดังกล่าวเป็นไปตามแผนงานที่กำหนด และเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน จึงเห็นควรให้มีการตราพระราชกฤษฎีกาดังกล่าว เพื่อสร้างทางหลวงแผ่นดินหมายเลข 3646 สายทดน้อย – หนองเอี่ยน3. การดำเนินการตามโครงการนี้ได้จัดให้มีการรับฟังความคิดเห็นของประชาชนผู้ส่วนได้เสียกับโครงการฯ ตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548 แล้วความเห็นของ กษ.กษ. พิจารณาแล้ว เห็นชอบด้วยหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 3646 สายทดน้อย – หนองเอี่ยน พ.ศ. .... เนื่องจากการตราพระราชกฤษฎีกาฉบับนี้เป็นไปตามขั้นตอนของกฎหมายที่กำหนดให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปในที่ดินของเจ้าของหรือผู้ครอบครองโดยชอบด้วยกฎหมายเพื่อทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน ในท้องที่ตำบลผักขะ อำเภอวัฒนานคร และตำบลคลองทับจันทร์ ตำบลเมืองไผ่ ตำบลฟากห้วย ตำบลคลองน้ำใส ตำบลท่าข้าม อำเภออรัญประเทศ จังหวัดสระแก้ว เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค และเมื่อพระราชกฤษฎีกาฉบับดังกล่าวมีผลบังคับใช้ตามกฎหมายแล้วหากผู้ถูกเวนคืนไม่พอใจราคาหรือจำนวนเงินค่าทดแทนที่ทางราชการกำหนดให้ ก็สามารถยื่นอุทธรณ์และใช้สิทธิในการฟ้องคดีตามขั้นตอนของกฎหมายได้ต่อไป ทั้งนี้ กษ. มีความเห็นเพิ่มเติมเกี่ยวกับการพิจารณาก่อสร้างทางหลวงสายต่างๆ โดยขอให้ คค. ให้ความสำคัญกับการพิจารณาผลกระทบในด้านการระบายน้ำภายหลังจากการก่อสร้างด้วย เพื่อมิให้เกิดปัญหาเรื่องการระบายน้ำช่วงฤดูน้ำหลากต่อไปในอนาคต**มติ ครม.** : 1. อนุมัติหลักการร่างพระราชกฤษฎีกาดังกล่าว ตามที่ คค. เสนอ และให้ส่ง สคก. ตรวจพิจารณา แล้วดำเนินการต่อไปได้2. ให้ คค. รับความเห็นของ กษ. ไปพิจารณาดำเนินการต่อไปด้วย | **หน่วยงานที่รับผิดชอบ** : คค./กษ. (ชป.)**ประโยชน์ที่ได้รับ :** เพื่ออำนวยความสะดวกและความรวดเร็วแก่การจราจรและการขนส่งบริเวณด่านพรมแดนระหว่างประเทศไทยกับประเทศกัมพูชา และเพื่อรองรับการส่งออกและการนำเข้าสินค้าระหว่างประเทศ ตามนโยบายโลจิสติกส์ของประเทศ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 22/2559 วันอังคารที่ 31 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **310559****เรื่อง** **:** ร่างแผนบริหารจัดการชายแดนความมั่นคง (พ.ศ. 2559 – 2564)**สารัตถะ :** (พลเอก ประวิตร วงษ์สุววรณ) ได้เห็นชอบให้ สำนักงานสภาความมั่นคงแห่งชาติ (สมช.) เสนอ ครม. รับทราบร่างแผนบริหารจัดการชายแดนความมั่นคง (พ.ศ. 2559 – 2564)โดยมีรายละเอียดสรุปได้ ดังนี้1. สมช. ได้จัดการประชุมคณะอนุกรรมการพิจารณาแนวทางการบริหารจัดการชายแดนเพื่อรองรับการรวมเป็นประชาคมอาเซียน ครั้งที่ 1/2559 เมื่อวันที่ 11 เม.ย. 2559 เพื่อปรับปรุงแผนบริหารจัดการชายแดนด้านความมั่นคง (พ.ศ. 2558 – 2564) ดังนี้1) จัดระบบป้องกันพื้นที่ชายแดน **ประเด็นที่ปรับปรุง** โดยเพิ่มเติมเนื้อหาเกี่ยวกับการบริหารกิจการบ้านเมืองที่ดีและระบุตัวอย่างกฎหมายที่เกี่ยวข้องกับการปฏิบัติงานในพื้นที่ชายแดน2) พัฒนาระบบการแจ้งเตือนภัยความมั่นคง **ประเด็นที่ปรับปรุง** โดยใช้คำว่า “ระบบเทคโนโลยีสารสนเทศ” มาแทนคำว่า “ระบบเทคโนโลยีภูมิสารสนเทศ”3) จัดทำการเชื่อมโยงฐานข้อมูลการสัญจรข้ามแดนประกอบด้วยสินค้าและยานพาหนะ **ประเด็นที่ปรับปรุง** โดยเพิ่มเติมเนื้อหาเรื่องการเชื่อมโยงข้อมูลการพัฒนาระบบ CCTV และข้อมูลการจัดทำพื้นที่ควบคุมร่วมกัน (Common Control Area) ระหว่างประเทศไทยกับประเทศรอบบ้าน4) พัฒนาระบบการสัญจรข้ามแดนให้สามารถป้องกันและควบคุมการลักลอบเข้าเมืองและปัญหาอาชญากรรมข้ามชาติ **ประเด็นที่ปรับปรุง** โดยเพิ่มเติมเนื้อหาเรื่องข้อมูลอัตลักษณ์บุคคล การดำเนินการตามมติ ครม. เมื่อวันที่ 26 ม.ค. 2559 เรื่องหลักเกณฑ์และแนวทางการปฏิบัติในการพิจารณาการเปิด – ระงับหรือปิดจุดผ่านแดนประเภทต่างๆ5) พัฒนาระบบการตรวจโรคระบาดและระบบส่งต่อผู้ป่วยข้ามพรมแดน **ประเด็นที่ปรับปรุง** โดยเพิ่มเติมเนื้อหาเกี่ยวกับการพัฒนาระบบการป้องกันการระบาดในสัตว์ตามแนวชายแดนร่วมกับการส่งเสริมการเลี้ยงสัตว์อย่างยั่งยืนตามข้อเสนอของ กษ.6) ดำเนินการจัดระเบียบพื้นที่ที่มีเงื่อนไขของปัญหาความมั่นคงหรือควบคุมการใช้พื้นที่ที่มีปัญหาเส้นเขตแดนทับซ้อน **ประเด็นที่ปรับปรุง** เห็นควรให้ สมช. เป็นเจ้าภาพหลักในแนวทางการดำเนินงานตามร่างแผนฯ เพราะเป็นผู้รับผิดชอบยกร่างแผนบริหารจัดการชายแดนความมั่นคง (พ.ศ.2558 – 2564)7) ชื่อของร่างแผนฯ **ประเด็นที่ปรับปรุง** เนื่องจากร่างแผนฯ มีความล่าช้ามากกว่า 1 ปี จึงควรปรับปี **พ.ศ. เดิม ปี** พ.ศ. 2558 – 2564 **เป็น** ปี พ.ศ. 2559 – 25642. **สาระสำคัญของร่างแผนบริหารจัดการชายแดนด้านความมั่นคง (พ.ศ. 2559 – 2564)** โดยกรอบแนวคิดของแผนฯ ให้ความสำคัญในเชิงพื้นที่บริเวณชายแดนที่มีอาณาเขตติดต่อกับประเทศรอบบ้านและพื้นที่ที่เกี่ยวข้อง โดยบูรณาการการดำเนินงานของหน่วยงานที่เกี่ยวข้องให้สอดคล้องกับสถานการณ์ที่เปลี่ยนแปลง เพื่อผลประโยชน์ทางเศรษฐกิจและความมั่นคงของชาติอย่างยั่งยืนในอนาคตตามวิสัยทัศน์ประเทศไทย (พ.ศ. 2558 – 2563) คือ มั่นคง มั่งคั่ง ยั่งยืน3. **วิสัยทัศน์** พื้นที่ชายแดนเป็นพื้นที่ที่มีความมั่นคง ปลอดภัย และสามารถพัฒนาได้อย่างยั่งยืน4. **แนวทางการดำเนินงานตามแผนบริหารจัดการชายแดนด้านความมั่นคง (พ.ศ. 2559 – 2564)** 1) จัดระบบป้องกันพื้นที่ชายแดนให้สามารถต้านทานภัยความมั่นคงที่จะเกิดขึ้นได้อย่างทันท่วงที รวมถึงการพัฒนาข้ามแดนและ**พิจารณาบูรณาการการดำเนินการตามแนวทางการบริหารกิจการบ้านเมืองที่ดี รวมทั้งการดำเนินการด้านกฎหมาย เช่น พระราชบัญญัติคนเข้าเมือง พ.ศ. 2522 และแก้ไขเพิ่มเติม พระราชบัญญัติศุลกากร พ.ศ. 2469 และที่แก้ไขเพิ่มเติม** เป็นต้น2) พัฒนาระบบการแจ้งเตือนภัยความมั่นคงสร้างความร่วมมือระหว่างหน่วยงาน**โดยนำระบบเทคโนโลยีสารสนเทศมาสนับสนุนการดำเนินงานที่เกี่ยวข้อง**สร้างเครือข่ายเฝ้าระวังและระบบตรวจการณ์ปัญหาความมั่นคงบริเวณช่องทางสัญจรข้ามแดนต่างๆ3) จัดทำการเชื่อมโยงฐานข้อมูลการสัญจรข้ามแดนประกอบด้วยสินค้าและยานพาหนะให้มีข้อมูลเชื่อมโยงกันระหว่างหน่วยงานที่เกี่ยวข้อง โดยนำระบบเทคโนโลยีสารสนเทศเข้ามาใช้ เช่น ข้อมูลปริมาณสินค้า **ข้อมูลการพัฒนาระบบ CCTV ข้อมูลการจัดการทำระบบพื้นที่ควบคุมร่วมกัน (Common Control Area) ระหว่างประเทศไทยกับประเทศรอบบ้าน** เป็นต้น4) พัฒนาระบบการสัญจรข้ามแดนให้สามารถป้องกันและควบคุมการลักลอบเข้าเมืองและปัญหาอาชญากรรมข้ามชาติที่เป็นภัยคุกคามความมั่นคงของไทย ตลอดจนดำเนินการบังคับใช้มาตรการทางกฎหมายอย่างเข้มงวด ในการป้องกัน สกัดกั้น และระงับการทำผิดกฎหมาย ให้เป็นมาตรฐานเดียวกันทุกด้าน ให้ความสำคัญในการตรวจลงตรา เพื่อป้องกันปัญหาอาชญากรรมข้ามชาติ โดยจัดประเภทการตรวจลงตราให้เหมาะสมและ**เชื่อมโยงฐานข้อมูลรองรับอย่างมีประสิทธิภาพ เช่น ข้อมูลอัตลักษณ์บุคคล รวมถึงการดำเนินการตามมติ ครม. เมื่อวันที่ 26 ม.ค. 255** (เรื่อง หลักเกณฑ์และแนวทางการปฏิบัติในการพิจารณาการเปิด – ระงับหรือปิดจุดผ่านแดนประเภทต่างๆ)5) จัดระบบแรงงานต่างด้าวข้ามแดนเพื่อลดปัญหาอาชญากรรมและปัญหาความมั่นคง รวมถึงการพัฒนาฝีมือแรงงานไทยและต่างด้าวตามแนวชายแดนให้เหมาะสมกับพื้นที่ชายแดนและความต้องการของตลาด6) พัฒนาระบบการตรวจโรคระบาดและระบบส่งต่อผู้ป่วยข้ามพรมแดนเพื่อป้องกันการแพร่โรคระบาดที่เป็นภัยคุกคามต่อประชาชนและโรคระบาดสัตว์ โรคพืช และแมลงศัตรูพืช โดยเฝ้าระวังและการตรวจตราการเข้า – ออกของคน การขนย้ายสัตว์และพืชผ่านแดนอย่างเข้มงวด และพัฒนาระบบการป้องกันการระบาดในสัตว์ตามแนวชายแดนร่วมกับการส่งเสริมการเลี้ยงสัตว์อย่างยั่งยืน รวมถึงการเข้าถึงบริการสุขภาพขั้นพื้นฐานของประชาชนตามแนวชายแดนและการเคลื่อนย้ายผู้ป่วยข้ามพรมแดนอย่างทันท่วงที7) ดำเนินการจัดระเบียบพื้นที่ที่มีเงื่อนไขของปัญหาความมั่นคงหรือควบคุมการใช้พื้นที่ที่มีปัญหาเส้นเขตแดนทับซ้อน เพื่อลดการเผชิญหน้าหรือการกระทบกระทั่งกับประเทศคู่กรณี ตลอดจนปรับปรุงระบบเฝ้าระวังป้องกันและแก้ไขปัญหาที่ส่งผลกระทบต่อความมั่นคงในพื้นที่8) พัฒนาระบบการข่าวโดยบูรณาการงานข่าวภายในพื้นที่ชายแดนและประเทศรอบบ้านเพื่อลดช่องโหว่ด้านการข่าวและการซ้ำซ้อนของการทำงานเพิ่มความแม่นยำของการข่าว และเพิ่มทรัพยากรด้านการข่าวในทุกพื้นที่9) สนับสนุนและพัฒนาปฏิบัติการจิตวิทยาในพื้นที่ชายแดนให้เกิดการสื่อสารระหว่างเจ้าหน้าที่รัฐกับประชาชนในพื้นที่ชายแดนให้เกิดการพัฒนาเครือข่ายความมั่นคงขึ้นในชุมชน10) จัดเฝ้าตรวจพื้นที่ชายฝั่งทะเลเพื่อเสริมประสิทธิภาพการป้องกันภัยความมั่นคงทางทะเล ตรวจตราคน สินค้า และยานพาหนะ เทคโนโลยี ภูมิสารสนเทศ รวมถึงการรักษาสิ่งแวดล้อมและทรัพยากรธรรมชาติทางทะเล5. **กลไกการบริหารจัดการ** เพื่อให้การขับเคลื่อนแผนบริหารจัดการชายแดนด้านความมั่นคง (พ.ศ. 2559- 2564) และแผนงาน/โครงการภายใต้แผนฯ ดำเนินไปอย่างมีเอกภาพและมีประสิทธิภาพ จึงควรกำหนดกลไกขับเคลื่อน ดังนี้1) ระยะแรก ปี 2559 ให้คณะอนุกรรมการพิจารณาแนวทางการบริหารจัดการชายแดนเพื่อรองรับการรวมเป็นประชาคมอาเซียน ภายใต้คณะกรรมการร้อยกรองงานของสภาความมั่นคงแห่งชาติ เป็นหน่วยขับเคลื่อน2) ระยะตั้งแต่ปี 2560 เป็นต้นไป สมช. โดยคณะกรรมการร้อยกรองงานของสภาความมั่นคงแห่งชาติ ประสานงานกระทรวง กรม และหน่วยงานที่เกี่ยวข้องร่วมกันกำหนดองค์ประกอบและอำนาจหน้าที่ของคณะทำงาน นำเสนอ ครม. พิจารณาให้ความเห็นชอบ/มอบหมายให้หน่วยรับผิดชอบดำเนินการความเห็นของ กษ.กษ. ได้พิจารณาแล้วเห็นว่าร่างแผนบริหารจัดการชายแดนด้านความมั่นคง (พ.ศ. 2559 – 2564) เป็นแนวทางที่ดีสอดคล้องกับนโยบายของ กษ. ที่สนับสนุนการควบคุมการระบาดของโรคสัตว์ และการลักลอบนำเข้าผลผลิตทางการเกษตรจากต่างประเทศ รวมทั้งการเฝ้าระวังพื้นที่ชายทะเลเพื่อป้องกันการทำประมงผิดกฎหมาย กษ. จึงเห็นควรให้ความเห็นชอบในหลักการของแผนบริหารจัดการชายแดนด้านความมั่นคงดังกล่าว ทั้งนี้ กษ. พร้อมที่จะสนับสนุนการเชื่อมโยงข้อมูลและการดำเนินงานที่เกี่ยวข้อง เพื่อให้เกิดการขับเคลื่อนของแผนบริหารจัดการชายแดนด้านความมั่นคงอย่างเป็นรูปธรรมต่อไป**มติ. ครม.** : รับทราบตามที่ สมช. เสนอ และให้ สมช. รับความเห็นของ วท. และ สศช. ไปพิจารณาดำเนินการต่อไปด้วย | **หน่วยงานที่รับผิดชอบ** : สมช./กษ. (สศก.)**ประโยชน์ที่ได้รับ :** เพื่อป้องกันปัญหาอาชญากรรมข้ามชาติเพื่อลดปัญหาอาชญากรรมและปัญหาความมั่นคง**กำหนดรายงานผลการปฏิบัติเพื่อเสนอ ครม. :** - |